polyglot-tagger/wikipedia-language-snippets-filtered huggingface dataset:
1998ರಲ್ಲಿ, ಟಚ್‌ಸ್ಟೋನ್/ಆಂಬ್ಲಿನ್ ಎಂಟರ್‌ಟೈನ್‌ಮೆಂಟ್‌ ಸಂಸ್ಥೆಯ ಆಸ್ಕರ್ ಪ್ರಶಸ್ತಿ ವಿಜೇತ ಚಲನಚಿತ್ರವಾದ ಹೂ ಫ್ರೇಮ್ಡ್‌ ರೋಜರ್ ರ್ಯಾಬಿಟ್‌ ನಲ್ಲಿ ಕಾಣಿಸಿಕೊಳ್ಳಲು ಈ ಜೋಡಿಯು ಸಿದ್ಧವಾಗಿತ್ತು. ಈ ಚಿತ್ರವು ಅಮೆರಿಕಾದ ಶಿಷ್ಟ ಅನಿಮೇಷನ್‌ ಚಿತ್ರಗಳಿಗೆ ಸಲ್ಲಿಸಿದ ಗೌರವವೂ ಆಗಿತ್ತು. ಆದರೆ ಕಾನೂನಿನ ತೊಡಕುಗಳ ಕಾರಣದಿಂದಾಗಿ ಚಿತ್ರದಲ್ಲಿ ಅವರಿಬ್ಬರ ಸೇರ್ಪಡೆಗೆ ಭಂಗವುಂಟಾಯಿತು.
1992ರಲ್ಲಿ ಯುರೋಪ್‌ನ ಚಿತ್ರಮಂದಿರಗಳಲ್ಲಿ ಟಾಮ್ ಅಂಡ್ ಜೆರ್ರಿ: ದಿ ಮೂವಿ ಯು ಸಾಗರೋತ್ತರವಾಗಿ ಬಿಡುಗಡೆಯಾಗುವುದರ ಮೂಲಕ ಆ ವರ್ಷದಲ್ಲಿ ಮೊಟ್ಟಮೊದಲಬಾರಿಗೆ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಬಿಡುಗಡೆಯಾದಂತಾಯಿತು. ಇದಾದ ನಂತರ ಸ್ವದೇಶದಲ್ಲಿ 1993ರಲ್ಲಿ ಈ ಚಿತ್ರವು ಮಿರಾಮ್ಯಾಕ್ಸ್‌ ಫಿಲ್ಮ್ಸ್‌ ಸಂಸ್ಥೆಯಿಂದ ಬಿಡುಗಡೆಯಾಯಿತು. ಪಾತ್ರಗಳ ಸಹ-ಸೃಷ್ಟಿಕರ್ತರಾದ ಜೋಸೆಫ್ ಬಾರ್ಬೆರಾ ಈ ಚಲನಚಿತ್ರಕ್ಕೆ ಸೃಜನಶೀಲ ಸಮಾಲೋಚಕರಾಗಿ ಕಾರ್ಯನಿರ್ವಹಿಸಿದರು.
ಈ ಚಿತ್ರವನ್ನು ಫಿಲ್‌ ರೋಮನ್‌ ನಿರ್ಮಿಸಿ, ನಿರ್ದೇಶಿಸಿದರು. ಮೆಟ್ರೋ-ಗೋಲ್ಡ್‌ವಿನ್‌-ಮೇಯರ್‌ ಸಂಸ್ಥೆಯ ದಿ ವಿಜರ್ಡ್‌ ಆಫ್ ಆಸ್ ಮತ್ತು ಸಿಂಗಿಂಗ್ ಇನ್‌ ದಿ ರೈನ್ ಎಂಬ ಪ್ರಚಂಡ ಚಿತ್ರಗಳನ್ನು ಹೋಲುವಂತಿದ್ದ ಈ ಸಂಗೀತಮಯ ಚಲನಚಿತ್ರವು ವಿಮರ್ಶಕರು ಹಾಗೂ ಪ್ರೇಕ್ಷಕರಿಂದ ಕಟುಟೀಕೆಗೆ ಒಳಗಾಯಿತು. ಚಲನಚಿತ್ರದಾದ್ಯಂತ ಟಾಮ್‌ ಮತ್ತು ಜೆರ್ರಿಯ ಜೋಡಿಗೆ ಸಂಭಾಷಣೆಯನ್ನು ನೀಡಿದ್ದಕ್ಕಾಗಿ ಹಾಗೂ ಚಿತ್ರದ ಸನ್ನಿವೇಶಗಳನ್ನು ಮುಂಚಿತವಾಗಿಯೇ ಊಹಿಸಬಹುದಾಗಿರುವಂತೆ ಇದ್ದುದಕ್ಕಾಗಿ ಈ ಟೀಕೆಯನ್ನು ಕೇಳಬೇಕಾಗಿ ಬಂತು.
ಇದರ ಪರಿಣಾಮವಾಗಿ ಈ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ಸೋಲನುಭವಿಸಬೇಕಾಗಿ ಬಂತು. 2001ರಲ್ಲಿ, ಈ ಜೋಡಿಯ ಮೊಟ್ಟಮೊದಲ ಡೈರೆಕ್ಟ್‌-ಟು-ವಿಡಿಯೋ ಸ್ವರೂಪದ ಚಲನಚಿತ್ರವಾದ ಟಾಮ್ ಅಂಡ್ ಜೆರ್ರಿ: ದಿ ಮ್ಯಾಜಿಕ್ ರಿಂಗ್‌ ನ್ನು ವಾರ್ನರ್‌ ಬ್ರದರ್ಸ್‌ ಸಂಸ್ಥೆಯು (ಅಷ್ಟು ಹೊತ್ತಿಗಾಗಲೇ ಈ ಸಂಸ್ಥೆಯು ಟರ್ನರ್‌ನೊಂದಿಗೆ ವಿಲೀನಗೊಂಡು, ಅದರ ಸ್ವತ್ತುಗಳನ್ನು ತನ್ನ ವಶಕ್ಕೆ ತೆಗೆದುಕೊಂಡಿತ್ತು) ಬಿಡುಗಡೆ ಮಾಡಿತು. ಧರಿಸಿದಾತನಿಗೆ ಅತೀಂದ್ರಿಯ ಶಕ್ತಿಯನ್ನು ನೀಡುವ ಉಂಗುರವೊಂದಕ್ಕಾಗಿ ಟಾಮ್‌ ದುರಾಸೆಯನ್ನು ವ್ಯಕ್ತಪಡಿಸುವ, ಆದರೆ ಅಕಸ್ಮಾತ್ತಾಗಿ ಆ ಉಂಗುರವು ಜೆರ್ರಿಯ ತಲೆಯೊಳಗೆ ಸಿಕ್ಕಿಕೊಳ್ಳುವ ಸನ್ನಿವೇಶವು ಈ ಚಿತ್ರದಲ್ಲಿ ಬರುತ್ತದೆ.
ದಿ ಮ್ಯಾಜಿಕ್‌ ರಿಂಗ್ ಚಿತ್ರವು ಬಿಡುಗಡೆಯಾದ ಕೆಲವೇ ದಿನಗಳಲ್ಲಿ ವಿಲಿಯಮ್‌ ಹಾನ್ನಾ ಮರಣ ಹೊಂದಿದರು. ಆದ್ದರಿಂದ ಹಾನ್ನಾ ಮತ್ತು ಬಾರ್ಬೆರಾರ ಸಹ-ನಿರ್ಮಾಣದಲ್ಲಿ ಕೊನೆಯ ಬಾರಿಗೆ ಹೊರಬಂದ ಟಾಮ್‌ ಅಂಡ್‌ ಜೆರ್ರಿ ಚಲನಚಿತ್ರವಾಗಿ ಈ ಚಿತ್ರವು ಗುರುತಿಸಲ್ಪಡುತ್ತದೆ.ನಾಲ್ಕು ವರ್ಷಗಳ ನಂತರ ಸ್ಟುಡಿಯೋಗಾಗಿ, ಬೆಕ್ಕು ಮತ್ತು ಇಲಿಯನ್ನೊಳಗೊಂಡ ಮತ್ತೆರಡು ರೂಪಕ ಚಿತ್ರಗಳಿಗೆ ಬಿಲ್‌ ಕಾಪ್‌ ಚಿತ್ರಕಥೆಯನ್ನು ರಚಿಸಿ ನಿರ್ದೇಶಿಸಿದರು. ಟಾಮ್ ಅಂಡ್ ಜೆರ್ರಿ: ಬ್ಲಾಸ್ಟ್ ಆಫ್‌ ಟು ಮಾರ್ಸ್‌ ಮತ್ತು ಟಾಮ್ ಅಂಡ್ ಜೆರ್ರಿ: ದಿ ಫಾಸ್ಟ್‌ ಅಂಡ್‌ ದಿ ಫ್ಯೂರಿ ಎಂಬ ಈ ಎರಡು ಚಿತ್ರಗಳ ಪೈಕಿ ಎರಡನೆಯದು ಬಾರ್ಬೆರಾರ ಕಥೆಯೊಂದನ್ನು ಆಧರಿಸಿತ್ತು.
ಯ ಸ್ವರೂಪದಲ್ಲಿ ಈ ಎರಡೂ ಚಿತ್ರಗಳು 2005ರಲ್ಲಿ ಬಿಡುಗಡೆಯಾಗುವುದರ ಮೂಲಕ ಟಾಮ್‌ ಮತ್ತು ಜೆರ್ರಿಯ 65ನೇ ವಾರ್ಷಿಕೋತ್ಸವದ ಆಚರಣೆಯನ್ನು ದಾಖಲಿಸಿದವು. ಟಾಮ್ ಅಂಡ್ ಜೆರ್ರಿ: ಶಿವರ್ ಮಿ ವಿಸ್ಕರ್ಸ್‌ ಎಂಬ, ಡೈರೆಕ್ಟ್‌-ಟು-ವಿಡಿಯೋ ಸ್ವರೂಪದ ಮತ್ತೊಂದು ಚಿತ್ರವು 2006ರಲ್ಲಿ ಬಿಡುಗಡೆಯಾಯಿತು. ನಿಧಿಯನ್ನು ಹುಡುಕುವುದಕ್ಕಾಗಿ ಈ ಜೋಡಿಯು ಒಟ್ಟಾಗಿ ಮಾಡಬೇಕಾಗಿ ಬಂದ ಕೆಲಸಗಳ ಕುರಿತಾದ ಕಥೆಯನ್ನು ಈ ಚಿತ್ರವು ಹೇಳುತ್ತದೆ.
ಟಾಮ್ ಅಂಡ್ ಜೆರ್ರಿ: ಎ ನಟ್‌ಕ್ರಾಕರ್ ಟೇಲ್ ಎಂಬ ಮತ್ತೊಂದು ರೂಪಕ ಚಿತ್ರದ ಕುರಿತಾಗಿ ಹಾಗೂ ಷೈಕೋವ್ಸ್‌ಕಿಯ ನಟ್‌ಕ್ರಾಕರ್ ಸ್ಯೂಟ್‌ ನಿಂದ ತೆಗೆದುಕೊಂಡ ಸಂಗೀತಕ್ಕೆ ತೆರೆಯ-ಮೇಲಿನ ನಟನೆಗಳನ್ನು ಮಿಳಿತಗೊಳಿಸುವ ಆರಂಭಿಕ ಪರಿಕಲ್ಪನೆಯ ಕುರಿತಾಗಿ ಒಂದು ಕಥೆಯ ಎಳೆಯನ್ನು ಜೋ ಸಿದ್ಧಪಡಿಸಿದ. 2006ರ ಡಿಸೆಂಬರ್‌ನಲ್ಲಿ ಜೋ ಬಾರ್ಬೆರಾ ಮರಣಹೊಂದಿದ್ದರಿಂದಾಗಿ, ಸ್ಪೈಕ್‌ ಬ್ರಾಂಡ್‌ ಮತ್ತು ಟೋನಿ ಸೆರ್ವೋನ್‌ರಿಂದ ನಿರ್ದೇಶಿಸಲ್ಪಟ್ಟ ಈ ಯು ಜೋ ಬಾರ್ಬೆರಾನ ಕೊನೆಯ ಟಾಮ್‌ ಅಂಡ್‌ ಜೆರ್ರಿ ಯೋಜನೆ ಎನಿಸಿಕೊಂಡಿದೆ.
ರಜಾದಿನವನ್ನು ಗಮನದಲ್ಲಿಟ್ಟುಕೊಂಡು ತಯಾರಿಸಲಾದ ಈ ಚಲಿತ ಚಲನಚಿತ್ರವು ಯ ಸ್ವರೂಪದಲ್ಲಿ 2007ರ ಅಂತ್ಯದ ವೇಳೆಗೆ ಬಿಡುಗಡೆಯಾಗಿ, ಬಾರ್ಬೆರಾಗೆ ಅರ್ಪಿಸಲ್ಪಟ್ಟಿತು. ಟಾಮ್‌ ಮತ್ತು ಜೆರ್ರಿಯ ತಾರಾಗಣವನ್ನು ಹೊಂದಿರುವ, ಚಿತ್ರಮಂದಿರದಲ್ಲಿ ಬಿಡುಗಡೆಯಾಗುವ ಚಲನಚಿತ್ರವೊಂದನ್ನು ನಿರ್ಮಿಸಲು ವಾರ್ನರ್‌ ಬ್ರದರ್ಸ್‌ ಸಂಸ್ಥೆಯು ಯೋಜಿಸಿದೆ.
ವೆರೈಟಿ ಸಂಸ್ಥೆಯ ಪ್ರಕಾರ, ಈ ಚಲನಚಿತ್ರವು "ಒಂದು ಮೂಲದ ಕಥೆಯ ಚಿತ್ರವಾಗಿದ್ದು, ಟಾಮ್‌ ಮತ್ತು ಜೆರ್ರಿಗಳಿಬ್ಬರೂ ಮೊಟ್ಟಮೊದಲು ಭೇಟಿಯಾಗಿದ್ದು ಹೇಗೆ ಹಾಗೂ ಚಿಕಾಗೋದಲ್ಲಿ ಕಳೆದುಹೋಗುವುದಕ್ಕೆ ಮುಂಚಿತವಾಗಿ ಅವರು ತಮ್ಮ ನಡುವೆ ದ್ವೇಷವನ್ನು ನಿರ್ಮಿಸಿಕೊಂಡಿದ್ದು ಹೇಗೆ ಮತ್ತು ಪ್ರಯಾಸಪಟ್ಟುಕೊಂಡು ಮನೆಯ ಕಡೆಗೆ ಪ್ರಯಾಣಿಸುವ ಸಂದರ್ಭದಲ್ಲಿ ಅವರು ಮನಸ್ಸಿಲ್ಲದ ಮನಸ್ಸಿನಿಂದ ಹೇಗೆ ಒಟ್ಟಾಗಿ ಕೆಲಸ ಮಾಡಿದರು ಎಂಬುದರ ಕುರಿತು ಈ ಚಿತ್ರವು ತಿಳಿಸುತ್ತದೆ". ಡ್ಯಾನ್ ಲಿನ್ ಈ ಚಿತ್ರವನ್ನು ನಿರ್ಮಿಸಲಿದ್ದಾರೆ
ಸಂಯುಕ್ತ ಸಂಸ್ಥಾನದ ಆಚೆಗೆ ಟಾಮ್‌ ಅಂಡ್‌ ಜೆರ್ರಿ ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳು ಯುನೈಟೆಡ್‌ ಕಿಂಗ್‌ಡಂನಲ್ಲಿನ ಟೆರೆಸ್ಟ್ರಿಯಲ್ ದೂರದರ್ಶನದಲ್ಲಿ ಪ್ರದರ್ಶಿಸಲ್ಪಟ್ಟಾಗ, ಅದರಲ್ಲಿದ್ದ ಹಿಂಸಾತ್ಮಕ ದೃಶ್ಯಗಳಿಂದಾಗಿ ಈ ವ್ಯಂಗ್ಯಚಿತ್ರ ಮಾಲಿಕೆಗಳಿಗೆ ಯಾವುದೇ ಕತ್ತರಿ ಪ್ರಯೋಗವಾಗಲಿಲ್ಲ ಹಾಗೂ ಮ್ಯಾಮಿ ಪಾತ್ರವನ್ನೂ ಉಳಿಸಿಕೊಳ್ಳಲಾಗಿತ್ತು. ನಿಯಮಿತ ಕಾರ್ಯಕ್ರಮ ಸೂಚಿಯಲ್ಲಿ ಸ್ಥಾನ ಗಿಟ್ಟಿಸಿಕೊಳ್ಳುವುದರ ಜೊತೆಜೊತೆಯಲ್ಲಿಯೇ ಟಾಮ್‌ ಅಂಡ್‌ ಜೆರ್ರಿ ಸರಣಿಯು ಮತ್ತೊಂದು ರೀತಿಯಲ್ಲಿ ಗೆ ಸೇವೆ ಸಲ್ಲಿಸಿತು.
ನಿರ್ಧರಿತ ಕಾರ್ಯಕ್ರಮ ಸೂಚಿಗಳಿಗೆ ಅಡೆತಡೆಗಳುಂಟಾದಾಗ , ಎದುರಾಗುವ ಯಾವುದೇ ಅಂತರವನ್ನು ತುಂಬಿಸುವ ಸಲುವಾಗಿ ಯು ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಯ ತುಣುಕುಗಳನ್ನು ಸೇರಿಸಿಬಿಡುತ್ತಿತ್ತು. ಇದರಿಂದಾಗಿ ಮತ್ತೊಂದು ವಾಹಿನಿಗೆ ಬದಲಾಯಿಸದಂತೆ ಬಹಳಷ್ಟು ವೀಕ್ಷಕರನ್ನು ಹಿಡಿದಿಡಲು ಸಾಧ್ಯ ಎಂಬುದು ಯ ದೃಢವಿಶ್ವಾಸವಾಗಿತ್ತು. ಇದು ನಿರ್ದಿಷ್ಟವಾಗಿ 1993ರಲ್ಲಿ ಹೆಚ್ಚು ಪ್ರಯೋಜನಕಾರಿಯಾಗಿ ಕಂಡಿತು. ಬಾಂಬ್‌ ಬೆದರಿಕೆ ಕರೆಯೊಂದರ ಕಾರಣ ದೂರದರ್ಶನ ಕೇಂದ್ರದಲ್ಲಿ ನೋಯೆಲ್ಸ್‌ ಹೌಸ್‌ ಪಾರ್ಟಿ ಕಾರ್ಯಕ್ರಮವನ್ನು ರದ್ದುಮಾಡಬೇಕಾಗಿ ಬಂದಾಗ, ಅದರ ಬದಲಿಗೆ ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಯನ್ನು ಪ್ರಸಾರ ಮಾಡಿ, ಮುಂದಿನ ಕಾರ್ಯಕ್ರಮದವರೆಗಿನ ಅಂತರವನ್ನು ತುಂಬಲಾಯಿತು.
ತನ್ನ ಪ್ರೇಮಾಸಕ್ತಿಯ ಕುರಿತಾಗಿ ಪ್ರಭಾವ ಬೀರುವ ಪ್ರಯತ್ನವಾಗಿ ಟಾಮ್‌ ಆಗಾಗ ಧೂಮಪಾನದ ಮೊರೆಹೋಗುವುದರಿಂದಾಗಿ ಕೆಲವೊಂದು ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ ಧೂಮಪಾನದ ದೃಶ್ಯಗಳು ಪ್ರಸಾರವಾಗುವುದರ ಕುರಿತು ಓರ್ವ ತಾಯಿ ಗೆ ಇತ್ತೀಚೆಗೆ ದೂರುನೀಡಿದ್ದಳು. ಇದರ ಫಲವಾಗಿ ಟಾಮ್‌ ಅಂಡ್‌ ಜೆರ್ರಿ ಚಲನಚಿತ್ರದಲ್ಲಿನ ಧೂಮಪಾನದ ದೃಶ್ಯಗಳನ್ನು ಕತ್ತರಿ ಪ್ರಯೋಗಕ್ಕೆ ಒಳಪಡಿಸಬಹುದು ಎಂಬ ವರದಿಗಳು ಹೊರಬಂದವು.
ಸಂಭಾಷಣೆಯು ಇಲ್ಲದ ಕಾರಣದಿಂದಾಗಿ ಟಾಮ್‌ ಅಂಡ್‌ ಜೆರ್ರಿ ಸರಣಿಯನ್ನು ವಿವಿಧ ವಿದೇಶಿ ಭಾಷೆಗಳಿಗೆ ಸುಲಭವಾಗಿ ಭಾಷಾಂತರಿಸಲಾಯಿತು. ಜಪಾನ್‌ನಲ್ಲಿ 1964ರಲ್ಲಿ ಟಾಮ್‌ ಅಂಡ್‌ ಜೆರ್ರಿ ಯ ಪ್ರಸಾರ ಪ್ರಾರಂಭವಾಯಿತು. ಜಪಾನ್‌ನಲ್ಲಿ ಅಸಾಹಿ ಎಂಬ ವಾಹಿನಿಯಿಂದ 2005ರಲ್ಲಿ ಕೈಗೊಳ್ಳಲಾದ ರಾಷ್ಟ್ರವ್ಯಾಪಿ ಸಮೀಕ್ಷೆಯಲ್ಲಿ ಹದಿಹರೆಯದವರಿಂದ ಮೊದಲ್ಗೊಂಡು ಅರವತ್ತರ ವಯಸ್ಸಿನಲ್ಲಿರುವ, ಮಾದರಿ ವಯೋಮಾನದ ಗುಂಪಿಗೆ ಸೇರಿದ ಜನರು ಸಾರ್ವಕಾಲಿಕವಾದ 100 ಅಗ್ರಗಣ್ಯ "ಅನಿಮೆ"ಗಳ ಪಟ್ಟಿಯಲ್ಲಿ ಟಾಮ್‌ ಅಂಡ್‌ ಜೆರ್ರಿ ಗೆ #85ರ ಶ್ರೇಯಾಂಕವನ್ನು ನೀಡಿದರು.
ಇದೇ ರೀತಿಯಲ್ಲಿ, ಶ್ರೇಯಾಂಕ ಪಟ್ಟಿಯನ್ನು ಪ್ರಸಾರ ಮಾಡಿದ ನಂತರ ವೆಬ್‌ ಮಾಧ್ಯಮದ ಮೂಲಕ ಇದೇ ಮಾದರಿ ವಯೋಮಾನದವರ ಜನಮತ ಸಂಗ್ರಹ ಮಾಡಿದಾಗ, ಟಾಮ್‌ ಅಂಡ್‌ ಜೆರ್ರಿಗೆ #58ರ ಶ್ರೇಣಿಯು ದೊರೆತಿದ್ದು, ಇದು ಆ ಪಟ್ಟಿಯಲ್ಲಿನ ಏಕೈಕ ಜಪಾನಿಯೇತರ ಅನಿಮೇಷನ್ ಚಿತ್ರಸರಣಿಯಾಗಿದೆ. ಅಷ್ಟೇ ಅಲ್ಲ, ಸುಬಾಸಾ: ರಿಸರ್ವಾಯರ್ ಕ್ರಾನಿಕಲ್ , ಎ ಲಿಟ್ಲ್ ಪ್ರಿನ್ಸೆಸ್ ಸಾರಾ ದಂತಹ ಶ್ರೇಷ್ಠ ಅನಿಮೆ ಚಿತ್ರಗಳನ್ನು ಹಾಗೂ ಮೆಕ್ರಾಸ್ , ಘೋಸ್ಟ್ ಇನ್‌ ದಿ ಷೆಲ್ ಮತ್ತು ರುರೌನಿ ಕೆನ್‌ಶಿನ್‌ ನಂತಹ ಅತಿ-ಶ್ರೇಷ್ಠ ಚಿತ್ರಗಳನ್ನು ಟಾಮ್‌ ಅಂಡ್‌ ಜೆರ್ರಿಯು ಈ ಮೂಲಕ ಬಗ್ಗು ಬಡಿದಿದೆ.
1940, 1950 ಮತ್ತು 1960ರ ದಶಕದ ಇತರ ಅಸಂಖ್ಯಾತ ಚಲಿತ ವ್ಯಂಗ್ಯಚಿತ್ರ ಮಾಲಿಕೆಗಳಂತೆ ಟಾಮ್‌ ಅಂಡ್‌ ಜೆರ್ರಿ ಯು ನಂತರದ ವರ್ಷಗಳಲ್ಲಿ ರಾಜಕೀಯೋಚಿತವಾದುದು ಎಂದು ಪರಿಗಣಿಸಲ್ಪಡಲಿಲ್ಲ. ವರ್ಣಭೇದ ನೀತಿಯ ಅಂಶಗಳನ್ನಾಗಲೀ ಅಥವಾ ಸ್ಫೋಟವೊಂದರ ನಂತರ ಕಪ್ಪುಮುಖದಲ್ಲಿ ಕಾಣಿಸಿಕೊಳ್ಳುವ ಪಾತ್ರವನ್ನಾಗಲೀ ಹೊಂದಿರುವ ಸರಿಸುಮಾರು ಇಪ್ಪತ್ನಾಲ್ಕು ವ್ಯಂಗ್ಯಚಿತ್ರ ಮಾಲಿಕೆಗಳು ಈ ಮುಂಚೆ ಲಭ್ಯವಿದ್ದು, ಇಂದು ದೂರದರ್ಶನದಲ್ಲಿ ಅವು ಪ್ರಸಾರವಾಗುವ ಸಮಯದಲ್ಲಿ ಆ ಭಾಗಕ್ಕೆ ಕತ್ತರಿ ಪ್ರಯೋಗ ಮಾಡಲಾಗುತ್ತಿದೆ. ಇಷ್ಟಿದ್ದರೂ ಕೂಡ, ದಿ ಯಾಂಕೀ ಡೂಡ್ಲ್‌ ಮೌಸ್‌ ಕಂತಿನಲ್ಲಿ ಬರುವ ಕಪ್ಪುಮುಖದ ಹಾಸ್ಯಪ್ರಸಂಗ ಹಾಗೂ ಸೇಫ್ಟಿ ಸೆಕೆಂಡ್‌ ಕಂತಿನ ಅಂತ್ಯದಲ್ಲಿ ಬರುವ ಮತ್ತೊಂದು ಕಪ್ಪುಮುಖದ ಹಾಸ್ಯಪ್ರಸಂಗಗಳು, ಅವು ಪ್ರಸಾರವಾಗುವ ದೇಶವನ್ನು ಅವಲಂಬಿಸಿ ಹಾಗೆಯೇ ಉಳಿದುಕೊಂಡಿವೆ.
ಮ್ಯಾಮಿ ಟೂ ಷೂಸ್ ಎಂಬ ಕಪ್ಪುವರ್ಣೀಯ ಮನೆಕೆಲಸದಾಕೆಯ ಪಾತ್ರವನ್ನು, ದಂಶಕ ಪ್ರಾಣಿಯೊಂದರಿಂದ ಸಮಸ್ಯೆಯನ್ನು ಎದುರಿಸುತ್ತಿರುವ ಬಡಪಾಯಿ ಕಪ್ಪು ಮಹಿಳೆಯಂತೆ ಚಿತ್ರಿಸಿರುವುದು ವರ್ಣಭೇದ ನೀತಿಯನ್ನು ಪ್ರತಿಪಾದಿಸಿದಂತೆ ಎಂದು ಹಲವು ಸಂದರ್ಭಗಳಲ್ಲಿ ಪರಿಗಣಿಸಲಾಗಿದೆ. ಆ ಮನೆಕೆಲಸದಾಕೆಯ ಪಾತ್ರವು ಕಡಿಮೆ ರೂಢಮಾದರಿಯ ಹಾಗೆ ಧ್ವನಿಸುವಂತೆ ಮಾಡುವ ಆಶಯದೊಂದಿಗೆ 1990ರ ದಶಕದ ಮಧ್ಯಭಾಗದಲ್ಲಿ ಆಕೆಯ ಧ್ವನಿಯ ಮೇಲೆ ಟರ್ನರ್‌ರಿಂದ ಮಾತಿನ ಮರುಲೇಪನ ಮಾಡಿಸಲಾಯಿತು. ಇದರ ಪರಿಣಾಮವಾಗಿ ಧ್ವನಿಯ ಉಚ್ಚಾರಣೆಯು ಹೆಚ್ಚು ಐರಿಷ್ ಶೈಲಿಯಲ್ಲಿ ಮೂಡಿಬಂತು.
ನಿರ್ದಿಷ್ಟವಾಗಿ ಹೇಳಬೇಕೆಂದರೆ, ಹಿಸ್‌ ಮೌಸ್‌ ಫ್ರೈಡೆ ಎಂಬ ವ್ಯಂಗ್ಯಚಿತ್ರ ಮಾಲಿಕೆಯಲ್ಲಿ ನರಭಕ್ಷಕರನ್ನು ರೂಢಿಗತ ವರ್ಣಭೇದ ನೀತಿಯ ಮಾದರಿಯಂತೆ ತೋರಿಸಲಾಗಿರುವುದರಿಂದ ಅದನ್ನೀಗ ದೂರದರ್ಶನದ ಪ್ರಸಾರದ ಶ್ರೇಣಿಯಿಂದಲೇ ಹೊರಗಿಡ ಲಾಗಿದೆ. ಒಂದು ವೇಳೆ ಅದನ್ನು ತೋರಿಸಿದರೂ, ಆ ನರಭಕ್ಷಕಗಳ ಬಾಯಿಗಳ ಅಲುಗಾಟ ಕಂಡುಬಂದರೂ ಸಹ, ಸಂಭಾಷಣೆಯನ್ನು ಕತ್ತರಿಸಲಾಗಿರುತ್ತದೆ. 2006ರಲ್ಲಿ ಯುನೈಟೆಡ್‌ ಕಿಂಗ್‌ಡಂನ ಬೂಮರಾಂಗ್ ವಾಹಿನಿಯು ಯಲ್ಲಿ ಪ್ರಸಾರವಾಗುತ್ತಿದ್ದ ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳನ್ನು ಪರಿಷ್ಕರಿಸಲು ಯೋಜಿಸಿತು.
ಇಲ್ಲಿನ ಪಾತ್ರಗಳು "ಮನ್ನಿಸುವಿಕೆಗೆ ಅರ್ಹವಾಗಿದ್ದ, ಸ್ವೀಕಾರಾರ್ಹ ಅಥವಾ ಚಿತ್ತಾಕರ್ಷಕ" ಮಾದರಿಯಲ್ಲಿ ಧೂಮಪಾನವನ್ನು ಮಾಡುತ್ತಿರುವಂತೆ ಈ ವ್ಯಂಗ್ಯಚಿತ್ರ ಮಾಲಿಕೆಯಲ್ಲಿ ತೋರಿಸಲಾಗಿತ್ತು. ಇದನ್ನನುಸರಿಸಿ, ಈ ವ್ಯಂಗ್ಯಚಿತ್ರ ಮಾಲಿಕೆಗಳು ಯುವ ವೀಕ್ಷಕರ ವೀಕ್ಷಣೆಗೆ ಸೂಕ್ತವಾಗಿಲ್ಲ ಎಂದು ವೀಕ್ಷಕರೊಬ್ಬರಿಂದ ದೂರೊಂದು ಬಂತು. ತರುವಾಯ, ಮಾಧ್ಯಮದ ಕಾವಲುಸಂಸ್ಥೆಯಾದ ನಿಂದ ತನಿಖೆಯೂ ಪ್ರಾರಂಭವಾಯಿತು. ಇದು .ಗೂ ತಲುಪಿದ್ದರಿಂದ ಈ ವಿಷಯದಲ್ಲಿ ಅದೂ ಸಹ ತೊಡಗಿಸಿಕೊಂಡು, ಕಪ್ಪುಮುಖದ ಹಾಸ್ಯಪ್ರಸಂಗಗಳನ್ನು ಕತ್ತರಿಸಿ ಹಾಕುವಲ್ಲಿ ವಿಷಯವು ಪರ್ಯವಸಾನವಾಯಿತು. ಈ ಮಾದರಿಯ ಎಲ್ಲಾ ದೃಶ್ಯಗಳನ್ನೂ ಕತ್ತರಿಸಿಹಾಕಿಲ್ಲವಾದ್ದರಿಂದ ಈ ಕ್ರಮವನ್ನು ಮನಬಂದಂತೆ ಮಾಡಿದ ಕ್ರಮ ಎನ್ನಬಹುದು.
ಚರಿತ್ರಾರ್ಹ ವ್ಯಂಗ್ಯಚಿತ್ರ ಮಾಲಿಕೆಗಳನ್ನು ಪರಿಷ್ಕರಿಸುವ 1990ರ ದಶಕದ ಮಧ್ಯಭಾಗದ ಪ್ರಯತ್ನಗಳು, ಆ ಕಾಲದ ವೀಕ್ಷಣೆಗೆ ಅವನ್ನು ವೀಕ್ಷಣಾಯೋಗ್ಯವನ್ನಾಗಿಸುವ ಒಂದು ಮಾರ್ಗದಂತೆ ಕಂಡರೂ ಸಹ, ಮೂಲಸ್ವರೂಪದ ವ್ಯಂಗ್ಯಚಿತ್ರ ಮಾಲಿಕೆಗಳನ್ನು ಪರಿಷ್ಕರಿಸುವ ಅಥವಾ ಕತ್ತರಿ ಪ್ರಯೋಗಕ್ಕೆ ಗುರಿಮಾಡುವ ಕ್ರಮವು ವಿವಾದಾಸ್ಪದವಾಗಿದೆ. ಏಕೆಂದರೆ ಇದು ಸದರಿ ವ್ಯಂಗ್ಯಚಿತ್ರ ಮಾಲಿಕೆಯು ಜನಪ್ರಿಯವಾಗಲು ಕಾರಣವಾದ ಮೂಲ ಕಲಾತ್ಮಕ ಅಂಶವನ್ನು ಕುಗ್ಗಿಸುತ್ತದೆ. ಇಂದಿನ ಮಾನದಂಡಗಳಿಗೆ ಹೋಲಿಸಿದಾಗ ಮ್ಯಾಮಿ ಟೂ ಷೂಸ್‌ ಪಾತ್ರದ ಸಂಭಾಷಣೆಯು ವರ್ಣಭೇದ ನೀತಿ ಹಾಗೂ ರೂಢಿಗತ ಮಾದರಿಯ ಪ್ರತಿರೂಪದಂತೆ ಕಂಡರೂ ಸಹ, ಇದಕ್ಕೆ ಲಿಲಿಯನ್‌ ರಾಂಡಾಲ್ಫ್‌ ಕೂಡಾ ಧ್ವನಿ ನೀಡಿದ್ದರು ಎಂಬುದು ಗಮನಾರ್ಹ ಅಂಶ.
ಆ ಕಾಲದಲ್ಲಿನ ಕೆಲವೇ ಕೆಲವು, ಅಮೆರಿಕನ್ ನೀಗ್ರೋ ಪ್ರದರ್ಶನ ಕಲಾವಿದರಲ್ಲಿ ಒಬ್ಬರಾಗಿದ್ದ ಅವರು ಮನರಂಜನಾ ಉದ್ಯಮದಲ್ಲಿ ತಮ್ಮ ನೆಲೆಯನ್ನು ಕಂಡುಕೊಂಡಿದ್ದರು. ಮ್ಯಾಮಿ ಪಾತ್ರಕ್ಕೆ ನೀಡಲಾಗಿರುವ ಹೊಸ ಅಶರೀರವಾಣಿಗಳು ರಾಂಡಾಲ್ಫ್‌ರ ಸಂಭಾಷಣಾ ದನಿಯ ಹೆಚ್ಚಿನಂಶವನ್ನು ಹಿಡಿದಿಟ್ಟುಕೊಂಡಿದ್ದರೂ ಸಹ, ವ್ಯಂಗ್ಯಚಿತ್ರ ಮಾಲಿಕೆಯ ಸರಣಿಗೆ ರಾಂಡಾಲ್ಫ್‌ ನೀಡಿರುವ ಕಲಾತ್ಮಕ ಕೊಡುಗೆಯನ್ನು ಅಳಿಸಿಹಾಕಿವೆ ಎನ್ನಬಹುದು. ಅಶರೀರವಾಣಿಗಳ ಬಳಕೆಯು, ವಿವಾದಕ್ಕೆ ಸಂಬಂಧಿಸಿದಂತೆ ಋಣಾತ್ಮಕ ಗಮನವನ್ನು ಸೆಳೆಯುವುದರ ಜೊತೆಗೆ ಹೆಚ್ಚಿನ ಸಮಸ್ಯೆಗಳನ್ನೂ ಹುಟ್ಟುಹಾಕುತ್ತದೆಯಾದ್ದರಿಂದ ಅಶರೀರವಾಣಿಗಳನ್ನು ಮತ್ತೊಮ್ಮೆ ಕೈಗೆತ್ತಿಕೊಳ್ಳುವುದೂ ಕೂಡಾ ಗಮನ ಸೆಳೆದಿವೆ.
ಪ್ರಾಂತ್ಯ 1ರಲ್ಲಿ ಟಾಮ್‌ ಅಂಡ್‌ ಜೆರ್ರಿ ಯ ಹಲವಾರು ಗಳು ಬಿಡುಗಡೆಯಾಗಿದ್ದು, ಅವುಗಳಲ್ಲಿ ಟಾಮ್‌ ಅಂಡ್ ಜೆರ್ರಿ ಸ್ಪಾಟ್‌ಲೈಟ್‌ ಕಲೆಕ್ಷನ್ ಎಂದು ಗುರುತಿಸಲಾಗುವ ಎರಡು-ಡಿಸ್ಕ್‌ಗಳ ಸರಣಿಯೂ ಸೇರಿವೆ. ಸಂಪುಟ 1 ಮತ್ತು ಸಂಪುಟ 2ರಲ್ಲಿ ಒಂದೊಂದರಲ್ಲೂ ಸೇರ್ಪಡೆಗೊಂಡಿರುವ ಕೆಲವೊಂದು ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ, ಮ್ಯಾಮಿ ಟೂ ಷೂಸ್‌ ಪಾತ್ರದ ಸಂಭಾಷಣೆಯು ಕತ್ತರಿ ಪ್ರಯೋಗಕ್ಕೆ ಒಳಪಟ್ಟಿರುವುದರಿಂದ ಮತ್ತು ಮರುಮಾತಿನ ಲೇಪನ ಮಾಡಲ್ಪಟ್ಟಿರುವುದರಿಂದ ಅವಕ್ಕೆ ಋಣಾತ್ಮಕ ಪ್ರತಿಕ್ರಿಯೆಗಳು ಲಭಿಸಿದವು.
ಆದ್ದರಿಂದ, ಕತ್ತರಿ ಪ್ರಯೋಗಕ್ಕೆ ಈಡಾಗದ ಈ ಕಿರುಚಿತ್ರಗಳ ಆವೃತ್ತಿಗಳನ್ನು ರೂಪದಲ್ಲಿ ನೀಡುವ ಮೂಲಕ ಬದಲಾಯಿಸಿ ಕೊಡುವ ಯೋಜನೆಯೊಂದನ್ನು ಕೆಲ ಕಾಲದ ನಂತರ ಪ್ರಕಟಿಸಲಾಯಿತು. 3ನೇ ಸಂಪುಟದ ಜೋಡಿ ಡಿಸ್ಕ್‌ಗಳಿಂದ ಮೌಸ್ ಕ್ಲೀನಿಂಗ್ ಮತ್ತು ಕ್ಯಾಸನೋವಾ ಕ್ಯಾಟ್ ಕಂತುಗಳನ್ನು ತೆಗೆದುಹಾಕಲಾಗಿದ್ದರಿಂದಾಗಿ ಹಾಗೂ ಹಿಸ್ ಮೌಸ್ ಫ್ರೈಡೆ ಕಂತಿನ ಕೊನೆಯಲ್ಲಿ ಅತೀವ ಪ್ರಮಾಣದ ಝೂಮಿಂಗ್-ಇನ್ ಇದ್ದುದರಿಂದಾಗಿ, 3ನೇ ಸಂಪುಟಕ್ಕೂ ಸಹ ಋಣಾತ್ಮಕ ಪ್ರತಿಕ್ರಿಯೆಗಳು ಬಂದಿವೆ. ಪ್ರಾಂತ್ಯ 2ರಲ್ಲಿ ಟಾಮ್‌ ಅಂಡ್ ಜೆರ್ರಿ ಯ ಎರಡು ಜೊತೆ ಗಳು ಬಂದಿವೆ.
ಪಶ್ಚಿಮ ಯುರೋಪ್‌ನಲ್ಲಿ ಟಾಮ್‌ ಅಂಡ್‌ ಜೆರ್ರಿ ಯ ಬಹುತೇಕ ಕಿರುಚಿತ್ರಗಳು (ದಿ ಮಿಲಿಯನ್ ಡಾಲರ್ ಕ್ಯಾಟ್ ಮತ್ತು ಬ್ಯುಸಿ ಬಡ್ಡೀಸ್ ಎಂಬ ಎರಡು ಕಿರುಚಿತ್ರಗಳನ್ನು ಮಾತ್ರ ಸೇರಿಸಲಾಗಿಲ್ಲ) ಟಾಮ್‌ ಅಂಡ್ ಜೆರ್ರಿ - ದಿ ಕ್ಲಾಸಿಕ್ ಕಲೆಕ್ಷನ್ ಎಂಬ ಹೆಸರಿನ ಅಡಿಯಲ್ಲಿ ಬಿಡುಗಡೆಗೊಂಡಿವೆ. ಹೆಚ್ಚೂ ಕಡಿಮೆ ಎಲ್ಲ ಕಿರುಚಿತ್ರಗಳೂ ಮ್ಯಾಮಿ ಟೂ ಷೂಸ್ ಪಾತ್ರಕ್ಕೆ ಮರು-ಮಾತಿನ ಲೇಪ ಮಾಡಲಾಗಿರುವ ಧ್ವನಿಪಥಗಳನ್ನು ಹೊಂದಿವೆ. ಈ ರೀತಿಯ ಕತ್ತರಿ ಪ್ರಯೋಗಗಳಿಗೆ ಒಳಗಾಗಿದ್ದರೂ ಸಹ, ಟಾಮ್‌ ಅಂಡ್‌ ಜೆರ್ರಿ ಸರಣಿಯ ಹಿಸ್ ಮೌಸ್ ಫ್ರೈಡೆ ಯಂತಹ ಏಕೈಕ ವ್ಯಂಗ್ಯಚಿತ್ರ ಮಾಲಿಕೆಯನ್ನು ವರ್ಣಭೇದ ನೀತಿಯ ಪ್ರಸ್ತಾವನೆಯ ಕಾರಣಕ್ಕಾಗಿ ಕೆಲವೊಂದು ದೇಶಗಳಲ್ಲಿ ಪ್ರಸಾರದಿಂದ ಹಿಂದಕ್ಕೆ ಪಡೆಯಲಾಗಿತ್ತು.
ಆದರೆ ವರ್ಣಭೇದನೀತಿಯ ಒಂದು ನಿರ್ದಿಷ್ಟ ಪಾತ್ರವನ್ನು ತೋರಿಸುವುದನ್ನು ತಪ್ಪಿಸುವ ಸಲುವಾಗಿ ಕಂತಿನ ಅಂತ್ಯದಲ್ಲಿರುವ ತೀವ್ರ ಸ್ವರೂಪದ ಝೂಮಿಂಗ್-ಇನ್ ಪರಿಣಾಮವನ್ನು ಹೊರತುಪಡಿಸಿ, ಯಾವುದೇ ಕತ್ತರಿ ಪ್ರಯೋಗವಿಲ್ಲದಂತೆ ಹಿಸ್ ಮೌಸ್ ಫ್ರೈಡೆ ವ್ಯಂಗ್ಯಚಿತ್ರ ಮಾಲಿಕೆಯನ್ನು ಸೇರಿಸಲಾಗಿದೆ. ಇವು 1990ರ ದಶಕದಲ್ಲಿ .ನಿಂದ ಕಳಿಸಲ್ಪಡುತ್ತಿದ್ದ ನಿಯಮಿತವಾದ ಮುದ್ರಿಕೆಗಳಾಗಿವೆ. ಸಿನೆಮಾಸ್ಕೋಪ್‌ನಲ್ಲಿ ನಿರ್ಮಿಸಲ್ಪಟ್ಟ ಕಿರುಚಿತ್ರಗಳನ್ನು ಪ್ಯಾನ್ ಮತ್ತು ಸ್ಕ್ಯಾನ್ ಸ್ವರೂಪದಲ್ಲಿ ಅರ್ಪಿಸಲಾಗಿದೆ.ಅದೃಷ್ಟವಶಾತ್, ಮೌಸ್ ಕ್ಲೀನಿಂಗ್ ಮತ್ತು ಕ್ಯಾಸನೋವಾ ಕ್ಯಾಟ್ ಕಂತುಗಳನ್ನು ಕತ್ತರಿ ಪ್ರಯೋಗಕ್ಕೆ ಒಳಪಡಿಸದೆ ಈ ಜೋಡಿ ಡಿಸ್ಕ್‌ಗಳ ಭಾಗವಾಗಿ ಅರ್ಪಿಸಲಾಗಿದೆ.
ಟಾಮ್‌ ಅಂಡ್ ಜೆರ್ರಿ - ದಿ ಕ್ಲಾಸಿಕ್ ಕಲೆಕ್ಷನ್ ಸಂಪುಟವು ಎರಡು-ಬದಿಗಳ 6 ಗಳಲ್ಲಿ ಮತ್ತು ಏಕ-ಪದರದ 12 ಗಳಲ್ಲಿ ಲಭ್ಯವಿದೆ.
ಪ್ರಾಂತ್ಯ 2ರ ಮತ್ತೊಂದು ಟಾಮ್‌ ಅಂಡ್ ಜೆರ್ರಿ ಜೋಡಿಯು ಜಪಾನ್‌ನಲ್ಲಿ ಲಭ್ಯವಿದೆ. ಪಶ್ಚಿಮ ಯುರೋಪ್‌ನಲ್ಲಿನ ಟಾಮ್‌ ಅಂಡ್ ಜೆರ್ರಿ - ದಿ ಕ್ಲಾಸಿಕ್ ಕಲೆಕ್ಷನ್ ಸಂಪುಟದಂತೆಯೇ, ಹೆಚ್ಚೂ ಕಡಿಮೆ ಎಲ್ಲಾ ಕಿರುಚಿತ್ರಗಳೂ ಕತ್ತರಿ ಪ್ರಯೋಗಕ್ಕೆ ಒಳಗಾಗಿವೆ.
ಸ್ಲಿಕ್ಡ್‌-ಅಪ್ ಪಪ್ , ಟಾಮ್ಸ್ ಫೋಟೋ ಫಿನಿಷ್ , ಬ್ಯುಸಿ ಬಡ್ಡೀಸ್ , ದಿ ಎಗ್ ಅಂಡ್ ಜೆರ್ರಿ , ಟಾಪ್ಸ್ ವಿತ್ ಪಾಪ್ಸ್‌ ಮತ್ತು ಫೀಡಿಂಗ್ ದಿ ಕಿಡ್ಡೀ ಇವೇ ಮೊದಲಾದ ಚಿತ್ರಗಳನ್ನು ಈ ಜೋಡಿಗಳಿಂದ ಹೊರಗಿಡಲಾಗಿದೆ. ಸಿನೆಮಾಸ್ಕೋಪ್‌ನಲ್ಲಿ ನಿರ್ಮಿಸಲಾದ ಕಿರುಚಿತ್ರಗಳನ್ನು ಪ್ಯಾನ್ ಮತ್ತು ಸ್ಕ್ಯಾನ್ ಸ್ವರೂಪದಲ್ಲಿ ಅರ್ಪಿಸಲಾಗಿದೆ.
ಚೆಕ್‌ ಜೋನ್ಸ್‌-ಯುಗದ ಟಾಮ್‌ ಅಂಡ್ ಜೆರ್ರಿ ಕಿರುಚಿತ್ರಗಳನ್ನು ಟಾಮ್ ಅಂಡ್ ಜೆರ್ರಿ: ದಿ ಚಕ್ ಜೋನ್ಸ್ ಕಲೆಕ್ಷನ್ ಎಂಬ ಶೀರ್ಷಿಕೆಯನ್ನೊಳಗೊಂಡ ಎರಡು-ಡಿಸ್ಕ್‌ಗಳ ಜೋಡಿಯಲ್ಲಿ 2009ರ ಜೂನ್‌ 23ರಂದು ಬಿಡುಗಡೆ ಮಾಡಲಾಯಿತು.
1960ರಲ್ಲಿ ಹೊಸ ಟಾಮ್‌ ಅಂಡ್‌ ಜೆರ್ರಿ ಕಿರುಚಿತ್ರಗಳನ್ನು ನಿರ್ಮಿಸಲು ನಿರ್ಧರಿಸಿತು. ಝೆಕೋಸ್ಲೋವಾಕಿಯಾದ ಪ್ರಾಗ್ವೆಯಲ್ಲಿ ಸಾಗರೋತ್ತರ ಚಲನಚಿತ್ರಗಳನ್ನು ನಿರ್ಮಿಸಲೆಂದು ಝೆಕ್‌-ಮೂಲದ ಅನಿಮೇಷನ್‌ ನಿರ್ದೇಶಕ ಜೀನ್‌ ಡೀಚ್‌ ಮತ್ತು ಅವನ ರೆಮ್‌ಬ್ರಾಂಡ್‌ ಫಿಲ್ಮ್ಸ್‌ಸ್ಟುಡಿಯೋದೊಂದಿಗೆ ನಿರ್ಮಾಪಕ ವಿಲಿಯಮ್ ಎಲ್. ಸ್ನೈಡರ್ ಒಪ್ಪಂದವೊಂದನ್ನು ಮಾಡಿಕೊಂಡರು. ಡೀಚ್‌/ಸ್ನೈಡರ್‌ ತಂಡವು 13 ಕಿರುಚಿತ್ರಗಳನ್ನು ನಿರ್ಮಿಸಿತು. ಅವುಗಳಲ್ಲಿ ಬಹಳಷ್ಟು ಚಿತ್ರಗಳು ಅತಿ ವಾಸ್ತವಿಕತೆಯ ಗುಣವನ್ನು ಹೊಂದಿದ್ದವು.
ಡೀಚ್‌/ಸ್ನೈಡರ್‌ ತಂಡವು ಟಾಮ್‌ ಅಂಡ್‌ ಜೆರ್ರಿ ಯ ಕೆಲವೇ ಕೆಲವು ಮೂಲ ಕಿರುಚಿತ್ರಗಳನ್ನು ನೋಡಿದ್ದರಿಂದಾಗಿ, ಹೀಗೆ ಹೊರಬಂದ ಚಿತ್ರಗಳು ಅಸಾಮಾನ್ಯ ಎಂದು ಪರಿಗಣಿಸಲ್ಪಟ್ಟವಷ್ಟೇ ಅಲ್ಲದೇ, ಬಹುತೇಕ ರೀತಿಯಲ್ಲಿ ಅವು ವಿಲಕ್ಷಣವಾಗಿಯೂ ಇದ್ದವು. ಪಾತ್ರಗಳ ಹಾವ ಭಾವಗಳನ್ನು ಅಲ್ಲಲ್ಲಿ ಅತಿವೇಗವಾಗಿ ನಿರ್ವಹಿಸಲಾಗಿದ್ದರಿಂದ, ಅತಿಯಾದ ಚಲನೆಯ ಕಾರಣದಿಂದುಂಟಾದ ಅಸ್ಪಷ್ಟತೆ ಗೋಚರಿಸುತ್ತಿತ್ತು. ಇದರ ಪರಿಣಾಮವಾಗಿ, ಪಾತ್ರಗಳ ಚಲನಶೀಲತೆಯು ಒಂದಕ್ಕೊಂದು ಹೊಂದಿಕೆಯಿಲ್ಲದಂತೆ ಮತ್ತು ಪೇಲವವಾದ ರೀತಿಯಲ್ಲಿ ಕಾಣಿಸುತ್ತಿತ್ತು. *ಸಂಗೀತದ ಧ್ವನಿಪಥಗಳಲ್ಲಿ ವಿರಳವಾದ ಸಂಗೀತ, ದೀರ್ಘವಾದ ಧ್ವನಿಪರಿಣಾಮಗಳಿದ್ದರೆ, ಅದರ ಜೊತೆಗಿದ್ದ ಸಂಭಾಷಣೆಯು ಮಾತಿನ ರೂಪದಲ್ಲಿದ್ದುದಕ್ಕಿಂತ ಗೊಣಗಾಟದ ರೂಪದಲ್ಲಿತ್ತು ಮತ್ತು ಪ್ರತಿಧ್ವನಿಯ ಪರಿಣಾಮವನ್ನು ಅದು ಹೆಚ್ಚು ಒಳಗೊಂಡಿತ್ತು. ಜೀನ್‌ ಡೀಚ್‌ರವ ಕಿರುಚಿತ್ರಗಳಲ್ಲಿ ಮೊದಲನೆಯದಾದ ಸ್ವಿಚಿಂಗ್ ಕಿಟನ್‌ ನಲ್ಲಿ ಅನಿರ್ದಿಷ್ಟವಾದ ಗ್ರಾಫಿಕಲ್ ತೊಡಕುಗಳು, ಚಿತ್ರಚೌಕಟ್ಟಿನ ಪ್ರಮಾಣದಲ್ಲಿನ ತಪ್ಪುಗಳು ಹಾಗೂ ತಾರಕ-ಸ್ಥಾಯಿಯಲ್ಲಿರುವ ಸಮ್ಮೋಹಕ ಸಂಗೀತ ಹಾಗೂ ಧ್ವನಿ ಪರಿಣಾಮಗಳು ಸೇರಿಕೊಂಡಿರುವುದರಿಂದಾಗಿ ಈ ಕಿರುಚಿತ್ರವು ಹೆಚ್ಚೂ ಕಡಿಮೆ ವೀಕ್ಷಣೆಗೆ ಅನರ್ಹವಾಗಿದೆ.
ಈ ಸಮಸ್ಯೆಗಳನ್ನು ಎಂದಿಗೂ ದುರಸ್ತಿ ಮಾಡಲೇ ಇಲ್ಲ. ಹೀಗಾಗಿ ಈ ಚಿತ್ರವು ಟಾಮ್‌ ಅಂಡ್‌ ಜೆರ್ರಿ ಕಿರುಚಿತ್ರ ಸರಣಿಯಲ್ಲಿಯೇ ಅತ್ಯಂತ ಕಳಪೆ ಮಟ್ಟದ ಚಿತ್ರ ಎಂದು ಇಂದಿಗೂ ವ್ಯಾಪಕವಾಗಿ ಪರಿಗಣಿಸಲ್ಪಟ್ಟಿದೆ. ಆದರೆ, ಜೆರ್ರಿಗೆ ಅಪಾಯವೊಡ್ಡುವ ಬೆಕ್ಕಿನಂತೆ ಟಾಮ್‌ನ್ನು ಎಂದಿಗೂ ಚಿತ್ರಿಸದಿರುವ ಕಾರಣದಿಂದಾಗಿ ಟಾಮ್‌ನನ್ನು ತುಂಬಾ ಆಳವಾಗಿ ಆರಾಧಿಸುತ್ತಿದ್ದ ಅಭಿಮಾನಿಗಳು ಡೀಚ್‌ನ ವ್ಯಂಗ್ಯಚಿತ್ರ ಮಾಲಿಕೆಗಳನ್ನು ಕಟುವಾಗಿ ಟೀಕಿಸಿದರು. ಬಹುತೇಕ ಸನ್ನಿವೇಶಗಳಲ್ಲಿ, ಜೆರ್ರಿಯು ತನ್ನ ದಾರಿಗೆ ಎದುರಾದಾಗ ಅಥವಾ ಅಡ್ಡಬಂದಾಗ ಮಾತ್ರವೇ ಟಾಮ್‌ ಜೆರ್ರಿಯನ್ನು ಘಾಸಿಗೊಳಿಸಲು ಪ್ರಯತ್ನಿಸುತ್ತಾನೆ. ಮ್ಯಾಮಿ ಟೂ ಷೂಸ್‌ ಎಂಬ ಕೆಲಸದಾಕೆಗೆ ಹೋಲಿಸಿದರೆ, ಟಾಮ್‌ನ ಹೊಸ ಮಾಲೀಕನಾದ ಓರ್ವ ಸ್ಥೂಲಕಾಯದ ಬಿಳಿ ಮನುಷ್ಯನೂ ಕೂಡ ಟಾಮ್‌ನ ತಪ್ಪುಗಳಿಗೆ ಶಿಕ್ಷೆ ನೀಡುವಾಗ ಹೆಚ್ಚು ಕ್ರೂರವಾಗಿ ನಡೆದುಕೊಳ್ಳುವಂತೆ ಚಿತ್ರಿಸ ಲಾಗಿದೆ.
ಟಾಮ್‌ಗೆ ಪದೇ ಪದೇ ಹೊಡೆಯುವುದು, ಚಾವಟಿಯಿಂದ ತೀಡುವುದು, ಅವನ ಮುಖವನ್ನು ಕಾದ ಕಬ್ಬಿಣದ ಸರಳಿನಿಂದ ಬರೆಹಾಕುವುದು ಮತ್ತು ಕಾರ್ಬನೀಕೃತ ಪಾನೀಯವನ್ನು ಸಂಪೂರ್ಣವಾಗಿ ಕುಡಿಯುವಂತೆ ಟಾಮ್‌ನನ್ನು ಒತ್ತಾಯಿಸುವುದು ಇವೆಲ್ಲವೂ ಅದರಲ್ಲಿ ಸೇರಿವೆ.
ಆಶ್ಚರ್ಯವೆಂದರೆ, ಜೀನ್‌ ಡೀಚ್‌ನ ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳು ಈಗಲೂ ಅರೆ-ನಿಯಮಿತ ಸರಣಿಯ ಆಧಾರದಲ್ಲಿ ಪುನರ್‌ ಪ್ರದರ್ಶನ ಕಾಣುತ್ತಿವೆ. ಕಂತಿನ ಪ್ರಸಾರದ ಅಂತ್ಯದಲ್ಲಿ ".ಯ ಹಾಲಿವುಡ್‌ನಲ್ಲಿ ತಯಾರಾದದ್ದು" ಎಂಬ ಪದಗುಚ್ಛವನ್ನು ಒಳಗೊಳ್ಳದ, ಕೆಲವೊಂದು ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ ಈ ಕಿರುಚಿತ್ರಗಳೂ ಸೇರಿವೆ.
ಡೀಚ್‌ನ ಸ್ಟುಡಿಯೋ ಉಕ್ಕಿನ ಪರದೆಯ ಹಿಂದೆ ಅಂದರೆ, ರಷ್ಯಾದ ಪ್ರಭಾವಲಯದ ಎಲ್ಲೆಯಲ್ಲಿ ಇದ್ದುದರಿಂದಾಗಿ, ನಿರ್ಮಾಣ ಸ್ಟುಡಿಯೋದ ತಾಣವನ್ನು ಸಂಪೂರ್ಣವಾಗಿ ಅದರ ಮೇಲೆಯೇ ಬಿಟ್ಟುಬಿಡಲಾಯಿತು. ಡೀಚ್‌ನಿಂದ ಸೃಷ್ಟಿಸಲ್ಪಟ್ಟ ಸರಣಿಯ ಕಂತುಗಳು ಒಪ್ಪ-ಓರಣವಿಲ್ಲದ ಅನಿಮೇಷನ್‌ ಕಾರ್ಯವನ್ನು ಒಳಗೊಂಡಿರುತ್ತವೆಯಾದ್ದರಿಂದ, ವ್ಯಂಗ್ಯಚಿತ್ರ ಮಾಲಿಕೆಯ ಸರಣಿಯ ಉಳಿದ ಭಾಗಗಳಿಗೆ ಹೋಲಿಸಿದಾಗ ಅವುಗಳೆಡೆಗೆ ಸಾರ್ವತ್ರಿಕ ಪ್ರೇಕ್ಷಕರು ಸಾಮಾನ್ಯವಾಗಿ ಒಲವು ತೋರಿರುವುದು ಕಡಿಮೆ ಎನ್ನಬಹುದು.
1940 ಮತ್ತು 1957ರ ನಡುವೆ, ಅನಿಮೇಷನ್ ಘಟಕವು ಮುಚ್ಚಲ್ಪಟ್ಟಾಗ, ಕ್ಯಾಲಿಫೋರ್ನಿಯಾದ ಹಾಲಿವುಡ್‌ನಲ್ಲಿರುವ ಕಾರ್ಟೂನ್ ಸ್ಟುಡಿಯೋದಲ್ಲಿ, ಹಾನ್ನಾ ಮತ್ತು ಬಾರ್ಬೆರಾರವರು ಕೊನೆಯಲ್ಲಿ ನೂರಾ ಹದಿನಾಲ್ಕು ಟಾಮ್ ಅಂಡ್ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಯನ್ನು ಬರೆದು ನಿರ್ದೇಶಿಸಿದರು.
ಇದರ ಮೂಲ ಸರಣಿಯು ಅತ್ಯುತ್ತಮ ಕಿರುಚಿತ್ರ ವಿಷಯಕ್ಕಾಗಿ ಮೀಸಲಿಟ್ಟಿರುವ ಅಕೆಡೆಮಿ ಪ್ರಶಸ್ತಿಗಳನ್ನು ಏಳುಬಾರಿ ಗೆಲ್ಲುವ ಮೂಲಕ ಗಮನ ಸೆಳೆದಿದ್ದು, ಅತಿಹೆಚ್ಚು ಬಾರಿ ಆಸ್ಕರ್ ಪ್ರಶಸ್ತಿಗಳನ್ನು ಪಡೆದ ವಾಲ್ಟ್‌ ಡಿಸ್ನಿಯವರ ಸಿಲ್ಲಿ ಸಿಂಫನೀಸ್‌ ಎಂಬ ನಾಟಕೀಯ ಚಲಿತ ಸರಣಿಚಿತ್ರಗಳೊಂದಿಗೆ ಯಶಸ್ಸು ಸಮನಾಗಿಸಿದ ಕೀರ್ತಿಯನ್ನು ಹೊಂದಿದೆ.
1960ರ ದಶಕದ ಆರಂಭದಲ್ಲಿನ ಮೂಲ ಸರಣಿಯ ಜೊತೆ ಜೊತೆಗೇ, ಪೂರ್ವ ಯುರೋಪ್‌ನಲ್ಲಿ ಜೀನ್‌ ಡೀಚ್‌ರವರ ನೇತೃತ್ವದ ರೆಮ್‌ಬ್ರಾಂಡ್‌ ಫಿಲ್ಮ್ಸ್‌ನಿಂದ ನಿರ್ಮಿಸಲ್ಪಟ್ಟ ಹೊಸ ಕಿರುಚಿತ್ರಗಳನ್ನೂ ಸಹ ಸಂಸ್ಥೆಯು ತನ್ನ ತೆಕ್ಕೆಗೆ ಸೇರಿಸಿಕೊಂಡಿತು. ಚಕ್‌ ಜೋನ್ಸ್‌ರವರ ಸಿಬ್‌-ಟವರ್ 12 ಪ್ರೊಡಕ್ಷನ್ಸ್‌ನ ಅಡಿಯಲ್ಲಿ, 1963ರಲ್ಲಿ ಟಾಮ್‌ ಅಂಡ್ ಜೆರ್ರಿ ಕಿರುಚಿತ್ರಗಳ ತಯಾರಿಕಾ ಪ್ರಕ್ರಿಯೆಯು ಹಾಲಿವುಡ್‌ಗೆ ಮರಳಿತು.
ದಿ ಕರಾಟೆಗಾರ್ಡ್ ಎಂಬ ತೀರಾ ಇತ್ತೀಚಿನ, ಟಾಮ್‌ ಅಂಡ್‌ ಜೆರ್ರಿ ನಾಟಕೀಯ ಕಿರುಚಿತ್ರದ ಕಥೆಯನ್ನು ಬರೆದು, ಸಹ-ನಿರ್ದೇಶನ ಮಾಡಿ, ಸಹ-ನಿರ್ಮಾತೃವಾಗಿಯೂ ಕೆಲಸ ಮಾಡಿದ ಜೋ ಬಾರ್ಬೆರಾ, 2005ರ ಸೆಪ್ಟೆಂಬರ್ 27ರಂದು ಲಾಸ್‌ ಏಂಜಲೀಸ್‌ ಸಿನೆಮಾಸ್‌ ಸಂಸ್ಥೆಯಲ್ಲಿ ಪಾದಾರ್ಪಣ ಮಾಡಿದರು. ಈಗ, ಟೈಮ್‌ ವಾರ್ನರ್‌ ಸಂಸ್ಥೆಯು ಟಾಮ್‌ ಅಂಡ್‌ ಜೆರ್ರಿಯ ಹಕ್ಕುಗಳನ್ನು ಹೊಂದಿದೆ. .
ವಿಲೀನವಾದಂದಿನಿಂದ, ಟರ್ನರ್‌ ಸಂಸ್ಥೆಯು ಚಿತ್ರಸರಣಿಯನ್ನು ನಿರ್ಮಿಸುತ್ತಾ ಬಂದಿದೆ. ದಿ ನಲ್ಲಿ ಶನಿವಾರ ಬೆಳಗ್ಗೆ ಪ್ರಸಾರವಾಗುವ "ದಿ 4 ಕಿಡ್ಸ್" ಎಂಬ ಕಾರ್ಯಕ್ರಮಕ್ಕಾಗಿ ಟಾಮ್ ಅಂಡ್‌ ಜೆರ್ರಿ ಟೇಲ್ಸ್ ಸರಣಿಯೂ ಸೇರಿದಂತೆ, 2005ರಲ್ಲಿ ಬಂದ ಇತ್ತೀಚಿನ ಟಾಮ್‌ ಅಂಡ್‌ ಜೆರ್ರಿ ಕಿರುಚಿತ್ರವಾದ ದಿ ಕರಾಟೆಗಾರ್ಡ್ ಮತ್ತು ಟಾಮ್‌ ಅಂಡ್‌ ಜೆರ್ರಿ ಡೈರೆಕ್ಟ್‌-ಟು-ವಿಡಿಯೋ ಸ್ವರೂಪದ ಚಲನಚಿತ್ರಗಳ ಸರಮಾಲೆಯೇ ಈ ಸರಣಿಯಲ್ಲಿ ಸೇರಿದೆ. ಈ ಎಲ್ಲವೂ ವಾರ್ನರ್ ಬ್ರದರ್ಸ್‌ ಅನಿಮೇಷನ್ ಸಂಸ್ಥೆಯ ಸಹಯೋಗದೊಂದಿಗೆ ನಿರ್ಮಿಸಲ್ಪಟ್ಟಿವೆ ಎಂಬುದು ಗಮನಾರ್ಹ ಅಂಶ.
ಟಾಮ್‌ ಮತ್ತು ಜೆರ್ರಿಯ ತಾರಾಗಣವಿರುವ ಒಟ್ಟು 162 ನಾಟಕೀಯ ಕಿರುಚಿತ್ರಗಳು ಈಗ ಲಭ್ಯವಿವೆ. ಟಾಮ್‌ ಮತ್ತು ಜೆರ್ರಿಯ ಎಲ್ಲಾ ನಾಟಕೀಯ ಕಿರುಚಿತ್ರಗಳ ಒಂದು ಪಟ್ಟಿಗಾಗಿ, ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳ ಪಟ್ಟಿಯನ್ನು ನೋಡಿ. ಟಾಮ್‌ ಮತ್ತು ಜೆರ್ರಿಯ ಎಲ್ಲಾ ಕಥೆಗಳ ಕಂತುಗಳ ಪಟ್ಟಿಗಾಗಿ, ಟಾಮ್‌ ಅಂಡ್‌ ಜೆರ್ರಿ ಟೇಲ್ಸ್‌ ಕಂತುಗಳ ಪಟ್ಟಿಯನ್ನು ನೋಡಿ.
ಡೀಚ್‌ ಸೃಷ್ಟಿಸಿದ ಕಟ್ಟಕಡೆಯ ವ್ಯಂಗ್ಯಚಿತ್ರ ಮಾಲಿಕೆಯು ಬಿಡುಗಡೆಯಾದ ನಂತರ, ವಾರ್ನರ್‌ ಬ್ರದರ್ಸ್‌ ಕಾರ್ಟೂನ್ಸ್‌ನಲ್ಲಿನ ಮೂವತ್ತು ವರ್ಷಗಳಿಗೂ ಮೀರಿದ ಸೇವೆಯಿಂದ ವಜಾಗೊಳಿಸಲ್ಪಟ್ಟ ಜೋನ್ಸ್‌, ಲೆಸ್‌ ಗೋಲ್ಡ್‌ಮನ್‌ನ ಪಾಲುದಾರಿಕೆಯೊಂದಿಗೆ ಸಿಬ್‌ ಟವರ್ 12 ಪ್ರೊಡಕ್ಷನ್ಸ್‌ ಎಂಬ ತನ್ನದೇ ಸ್ವಂತ ಅನಿಮೇಷನ್ ಸ್ಟುಡಿಯೋವನ್ನು ಪ್ರಾರಂಭಿಸಿದ. 1963ರಿಂದ ಪ್ರಾರಂಭಿಸಿ, 34 ಟಾಮ್‌ ಅಂಡ್‌ ಜೆರ್ರಿ ಕಿರುಚಿತ್ರಗಳನ್ನು ಜೋನ್ಸ್‌ ಮತ್ತು ಗೋಲ್ಡ್‌ಮನ್‌ ಒಟ್ಟಾಗಿ ನಿರ್ಮಿಸಿದರು. ಇವೆಲ್ಲದರಲ್ಲೂ ಜೋನ್ಸ್‌ನ ವಿಶಿಷ್ಟ ಶೈಲಿ ಎದ್ದು ಕಾಣುತ್ತಿತ್ತು.
ವಾರ್ನರ್ ಬ್ರದರ್ಸ್‌ ಸ್ಟುಡಿಯೋದಲ್ಲಿ ಈ ಹಿಂದೆ ಜೋನ್ಸ್‌ನೊಂದಿಗೆ ಕೆಲಸ ಮಾಡಿದ್ದ ಅದೇ ಕಲಾವಿದರೇ ಈ ಹೊಸ ಕಿರುಚಿತ್ರಗಳ ಅನಿಮೇಷನ್ ಕಾರ್ಯವನ್ನೂ ನಿರ್ವಹಿಸಿದ್ದರಾದರೂ ಸಹ, ಬಗೆಬಗೆಯ ವಿಮರ್ಶಾತ್ಮಕ ಯಶಸ್ಸು ಅವುಗಳಿಗೆ ದೊರೆಯಿತು.ಟಾಮ್‌ ಅಂಡ್‌ ಜೆರ್ರಿಯ ಹಾಸ್ಯದ ಮುದ್ರೆಗೆ ಹಾಗೂ ವ್ಯಂಗ್ಯಚಿತ್ರ ಪ್ರಭಾವಿತ ಅಸಂಖ್ಯಾತ ನಿಲುವುಗಳು, ವ್ಯಕ್ತಿತ್ವಗಳು ಹಾಗೂ ಕಥೆಯ ಸಾರಕ್ಕೆ ತಕ್ಕಂತಿರುವ ಶೈಲಿ ಗೆ ತನ್ನ ಶೈಲಿಯನ್ನು ಒಗ್ಗಿಸಿಕೊಳ್ಳಲು ಅಥವಾ ಅಳವಡಿಸಿಕೊಳ್ಳಲು ಜೋನ್ಸ್‌ಗೆ ಒಂದಿಷ್ಟು ತೊಂದರೆಗಳಿದ್ದವು. ಪಾತ್ರಗಳ ಹೊರನೋಟದಲ್ಲಿ ಒಂದಿಷ್ಟು ಬದಲಾವಣೆಗಳಾದವು.
ದಪ್ಪನಾದ, ಬೋರಿಸ್‌ ಕರ್ಲೋಫ್‌ನಂಥಾ ಹುಬ್ಬುಗಳು , ಕಡಿಮೆ ಸಂಕೀರ್ಣವಾದ ನೋಟ , ಚೂಪಾದ ಕಿವಿಗಳು ಮತ್ತು ತುಪ್ಪುಳದಂಥಾ ಕಪೋಲಗಳು ಇವೇ ಮೊದಲಾದ ಲಕ್ಷಣಗಳನ್ನು ಟಾಮ್‌ಗೆ ನೀಡಲಾಯಿತು. ಅದೇ ರೀತಿಯಲ್ಲಿ, ಜೆರ್ರಿಗೆ ದೊಡ್ಡದಾದ ಕಣ್ಣುಗಳು ಮತ್ತು ಕಿವಿಗಳು, ನಸು ಕಂದುಬಣ್ಣ ಹಾಗೂ ಮುದ್ದಾದ, ಮುಳ್ಳುಹಂದಿಯ ಥರದ ಅಭಿವ್ಯಕ್ತಿ ಲಕ್ಷಣಗಳನ್ನು ನೀಡಲಾಯಿತು.
ಜೋನ್ಸ್‌ ಸೃಷ್ಟಿಸಿದ ಕೆಲವೊಂದು ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳು, ಆತ ಈ ಹಿಂದೆ ಕೆಲಸ ಮಾಡಿದ್ದ ವೈಲ್ ಇ. ಕಯೋಟ್‌ ಹಾಗೂ ದಿ ರೋಡ್‌ರನ್ನರ್‌ ಪಾತ್ರಗಳನ್ನು ನೆನಪಿಗೆ ತರುವಂತಿದ್ದು, ಮರೆಮಾಚುವ ಹಾಸ್ಯಪ್ರಸಂಗಗಳು ಹಾಗೂ ಎತ್ತರದ ಜಾಗಗಳಿಂದ ಪಾತ್ರಗಳು ಕೆಳಗೆ ಬೀಳುವುದನ್ನು ಒಳಗೊಂಡ ಹಾಸ್ಯಪ್ರಸಂಗಗಳ ಬಳಕೆಯನ್ನು ಒಳಗೊಂಡಿದ್ದವು. ವಿನ್ಯಾಸ ರಚನಾ ಕಲಾವಿದ ಮೌರಿಸ್ ನೋಬಲ್‌ರೊಂದಿಗೆ ತನ್ನ ಬಹುತೇಕ ಕಿರುಚಿತ್ರಗಳನ್ನು ಜೋನ್ಸ್‌ ಸಹ-ನಿರ್ದೇಶನ ಮಾಡಿದ.
ಉಳಿದ ಕಿರುಚಿತ್ರಗಳನ್ನು ಅಬೆ ಲೆವಿಟೊ ಮತ್ತು ಬೆನ್‌ ವ್ಯಾಷಮ್ ನಿರ್ದೇಶಿಸಿದರು. ಹಾನ್ನಾ ಮತ್ತು ಬಾರ್ಬೆರಾರಿಂದ ನಿರ್ದೇಶಿಸಲ್ಪಟ್ಟ ಈ ಮುಂಚಿನ ಟಾಮ್‌ ಅಂಡ್‌ ಜೆರ್ರಿ ವ್ಯಂಗ್ಯಚಿತ್ರ ಮಾಲಿಕೆಗಳಿಂದ ಪಡೆದುಕೊಂಡ ಧ್ವನಿಮುದ್ರಿತ ಭಾಗದ ಸುತ್ತ ನಿರ್ಮಿಸಲಾದ ಎರಡು ಕಿರುಚಿತ್ರಗಳನ್ನು ಟಾಮ್‌ ರೇ ನಿರ್ದೇಶಿಸಿದರು. ವೈವಿಧ್ಯಮಯ ಧ್ವನಿ ಲಕ್ಷಣಗಳನ್ನು ಮೆಲ್‌ ಬ್ಲಾಂಕ್‌ ಮತ್ತು ಜೂನ್‌ ಫೋರೆ ಒದಗಿಸಿದರು.
ಅಂತಿಮವಾಗಿ, 1967ರಲ್ಲಿ ಸಂಸ್ಥೆಯು ಟಾಮ್‌ ಅಂಡ್‌ ಜೆರ್ರಿ ಕುರಿತಾದ ಚಿತ್ರಗಳ ನಿರ್ಮಾಣವನ್ನು ನಿಲ್ಲಿಸಿತು. ಅಷ್ಟು ಹೊತ್ತಿಗಾಗಲೇ ಸಿಬ್‌ ಟವರ್ 12 ಸಂಸ್ಥೆಯು ಅನಿಮೇಷನ್/ವಿಷುಯಲ್ ಆರ್ಟ್ಸ್‌ ಆಗಿ ಬದಲಾಗಿತ್ತು ಹಾಗೂ ದೂರದರ್ಶನಕ್ಕೆ ಸಂಬಂಧಿಸಿದ ವಿಶೇಷ ಕಾರ್ಯಕ್ರಮಗಳು ಮತ್ತು ದಿ ಫ್ಯಾಂಟಮ್ ಟೋಲ್‌ಬೂತ್‌ ಎಂಬ ರೂಪಕ ಚಿತ್ರದ ಕಡೆಗೆ ಜೋನ್ಸ್‌ ತನ್ನನ್ನು ತೊಡಗಿಸಿಕೊಂಡಿದ್ದ.
"ಬೆಕ್ಕು ಮತ್ತು ಇಲಿಯ ಕಿತ್ತಾಟ"ದ ಸಂಬಂಧಿತ ರೂಪಕಾಲಂಕಾರದಂತೆಯೇ, ಟಾಮ್‌ ಅಂಡ್‌ ಜೆರ್ರಿ ಎನ್ನುವ ಪದ ಮತ್ತು ಶೀರ್ಷಿಕೆಗಳು ಅನೇಕ ವರ್ಷಗಳಿಂದಲೂ ಎಂದೂ-ಮುಗಿಯದ ದ್ವೇಷಕ್ಕೆ ಅಕ್ಷರಶಃ ಪರ್ಯಾಯ ಪದಗಳಾಗಿಬಿಟ್ಟಿವೆ. ಇಷ್ಟಾಗಿಯೂ, ಅತಿ ಶಕ್ತಿವಂತ ನಾದವನು ಟಾಮ್‌ ಅಂಡ್ ಜೆರ್ರಿ ಯಲ್ಲಿ ಸಾಮಾನ್ಯವಾಗಿ ಮೇಲುಗೈ ಸಾಧಿಸಿಲ್ಲ.ಪ್ಯಾಲಿಸ್ಟೀನಿಯಾದ ಅಧ್ಯಕ್ಷರಾದ ಯಾಸ್ಸರ‍್ ಅರಾಫತ್ ಈ ವಾಸ್ತವವನ್ನು ಗಮನಿಸಿದ್ದು, "ಬೆಕ್ಕಿನ ಬದಲಿಗೆ, ಪುಟ್ಟ ಜೀವಿಯಾಗಿರುವ ಇಲಿಯೇ ಯಾವಾಗಲೂ ಗೆಲುವು ಸಾಧಿಸಿರುವುದೇ" ಅವರು ಈ ವ್ಯಂಗ್ಯಚಿತ್ರ ಮಾಲಿಕೆಯ ಪ್ರದರ್ಶನವನ್ನು ಇಷ್ಟಪಡಲು ಕಾರಣವಾಗಿದೆ
ಕ್ರಸ್ಟಿ ದಿ ಕ್ಲಾನ್‌ ಷೋನಲ್ಲಿ ಬಿತ್ತರವಾಗುವ ನಾಮಸೂಚಕ ವ್ಯಂಗ್ಯಚಿತ್ರ ಮಾಲಿಕೆಯ ದಿ ಸಿಂಪ್ಸನ್ಸ್‌ ನ ಇಚಿ ಅಂಡ್ ಸ್ಕ್ರಾಚಿ ಪಾತ್ರಗಳು, ಟಾಮ್‌ ಅಂಡ್‌ ಜೆರ್ರಿ ಯ ಅಣಕು ಶೈಲಿ ಅಥವಾ ಅನುಕರಣೆಗಳಾಗಿದ್ದು, "ವ್ಯಂಗ್ಯಚಿತ್ರ ಮಾಲಿಕೆಯೊಳಗೊಂದು ವ್ಯಂಗ್ಯಚಿತ್ರ ಮಾಲಿಕೆ" ಎಂಬ ಪರಿಕಲ್ಪನೆಗೆ ಉದಾಹರಣೆಗಳಾಗಿವೆ. ನಿಷ್ಕಾರಣವಾದ, ರಕ್ತಸಿಕ್ತವಾದ ಹಲವು ಹನ್ನೊಂದು ಶೈಲಿಗಳಲ್ಲಿ ಸ್ಕ್ರಾಚಿಯನ್ನು ಇಚಿಯು ಸಾಯುವಂತೆ ಬಡಿಯುವುದರಿಂದ, ಟಾಮ್‌ ಅಂಡ್ ಜೆರ್ರಿ ಸರಣಿಯಲ್ಲಿ ಕಂಡುಬರುವ ಮಿತಿಮೀರಿದ ಹಿಂಸೆಯು ಇಲ್ಲಿ ವಿಕೃತವಾಗಿ ಅನುಕರಣೆಯಾದಂತಾಗಿದೆ ಮತ್ತು ಇನ್ನೂ ತೀವ್ರಗೊಳಿಸಿದಂತಾಗಿದೆ.
ಸಿಂಪ್ಸನ್ಸ್‌ ಕಂತಿನಲ್ಲಿ ಒಂದಾದ ಇಚಿ ಅಂಡ್ ಸ್ಕ್ರಾಚಿ ಅಂಡ್‌ ಮಾರ್ಗ್‌ ‌ನಲ್ಲಿ, ಯಿಂದ ನಿಷೇಧಿಸಲ್ಪಟ್ಟಿರುವ ಹಿಂಸೆಗೆ ಮಾರ್ಗ್‌ ಈಡಾಗಬೇಕಾಗುತ್ತದೆ ಹಾಗೂ ಇಚಿ ಮತ್ತು ಸ್ಕ್ರಾಚಿಗಳು ಸ್ನೇಹಿತರಾಗುವುದರಿಂದ (ಅವುಗಳ ಭಾರೀ ಪರಿಚಯವು ಪರಸ್ಪರ ಬಹುಮಾನಗಳನ್ನು ಬದಲಿಸಿಕೊಳ್ಳುವುದರ ಮೂಲಕ ಬದಲಾಯಿಸಲ್ಪಟ್ಟಿದೆ), ಸದರಿ ಸರಣಿಯ ಜನಪ್ರಿಯತೆ ಕುಸಿಯುವಂತಾಯಿತು.
ಆದರೆ, ಮೈಕೆಲಾಂಜೆಲೋನ ಡೇವಿಡ್‌ನ ನಗ್ನತೆಯನ್ನು ಮುಚ್ಚುವುದು ಮಾರ್ಗ್‌‌ಳಿಗೆ ಇಷ್ಟವಿರಲಿಲ್ಲವಾದ್ದರಿಂದ ಕಲೆಗೆ ಕತ್ತರಿ ಪ್ರಯೋಗ ಮಾಡಬಾರದು ಎಂದು ಅವಳು ನಿರ್ಧರಿಸಿದ್ದಳು. ಆದ್ದರಿಂದ ಕಾಲಾನಂತರದಲ್ಲಿ ಎಂದಿನ ಶೈಲಿಗೆ ಇದನ್ನು ಬದಲಿಸಲಾಯಿತು.ಜೀನ್ ಡೀಚ್‌ ಯುಗದ ವ್ಯಂಗ್ಯಚಿತ್ರ ಮಾಲಿಕೆಗಳನ್ನೂ ಸಹ ದಿ ಸಿಂಪ್ಸನ್ಸ್ ವಿಕೃತವಾಗಿ ಅನುಕರಿಸಿತು.ಕ್ರಸ್ಟಿ ಗೆಟ್ಸ್ ಕ್ಯಾನ್ಸೆಲ್ಡ್‌ ಕಂತಿನಲ್ಲಿನ ಇಚಿ ಅಂಡ್ ಸ್ಕ್ರಾಚಿ ಪಾತ್ರಗಳನ್ನು ಕೆಟ್ಟದಾಗಿ ರೂಪಿಸಲ್ಪಟ್ಟ ವರ್ಕರ್ ಅಂಡ್ ಪ್ಯಾರಾಸೈಟ್ ಪಾತ್ರಗಳಿಂದ ಬದಲಾಯಿಸಲಾಗಿದೆ.
"ಕ್ಯಾಟ್ ’ಎನ್’ ಮೌಸ್" ಎಂಬ ಕಿರು ಕಥೆಯೊಂದನ್ನು ಸ್ಟೀವನ್ ಮಿಲ್‌ಹೌಸರ್ ಎಂಬ ಲೇಖಕ ಬರೆದಿದ್ದು, ಸಾಹಿತ್ಯ ಕೃತಿಯಲ್ಲಿ ಪ್ರತಿನಾಯಕ ಹಾಗೂ ನಾಯಕರು ಸೆಣಸಾಡುವಂತೆಯೇ ಈ ಜೋಡಿಯು ಒಂದರ ವಿರುದ್ಧ ಮತ್ತೊಂದು ಸೆಣಸಾಡುವಂತೆ ಅದರಲ್ಲಿ ಚಿತ್ರಿಸಲಾಗಿದೆ.ವ್ಯಂಗ್ಯಚಿತ್ರ ಮಾಲಿಕೆಯಲ್ಲಿ ಯಾವುದನ್ನು ತೋರಿಸಿಲ್ಲವೋ ಅಥವಾ ಯಾವ ರೀತಿ ತೋರಿಸಿಲ್ಲವೋ ಆ ಮಾರ್ಗದಲ್ಲಿ ಈ ಎರಡೂ ಪಾತ್ರಗಳ ಆಲೋಚನೆಗಳು ಹಾಗೂ ಭಾವನೆಗಳನ್ನು ಓದುಗರು ಅನುಭವಿಸಲು ಅಥವಾ ಕಂಡುಕೊಳ್ಳಲು ಲೇಖಕ ಮಿಲ್‌ಹೌಸರ‍್ ಈ ಕಥೆಯಲ್ಲಿ ಅನುವು ಮಾಡಿಕೊಟ್ಟಿದ್ದಾನೆ.
1965ರ ಆರಂಭದಲ್ಲಿ ಹಾನ್ನಾ ಮತ್ತು ಬಾರ್ಬೆರಾರ ಟಾಮ್‌ ಅಂಡ್‌ ಜೆರ್ರಿ ಸರಣಿಯ ಪ್ರದರ್ಶನಗಳು, ಅತೀವವಾಗಿ ಪರಿಷ್ಕೃತಗೊಂಡ ಸ್ವರೂಪದಲ್ಲಿ ದೂರದರ್ಶನದಲ್ಲಿ ಕಾಣಿಸಿಕೊಳ್ಳತೊಡಗಿದವು. ಮ್ಯಾಮಿ ಪಾತ್ರವನ್ನು ಒಳಗೊಂಡ ವ್ಯಂಗ್ಯಚಿತ್ರ ಮಾಲಿಕೆಗಳನ್ನು ಕೈಗೆತ್ತಿಕೊಂಡು, ಅವಳ ಪಾತ್ರವನ್ನು ರೋಟೋಸ್ಕೋಪ್ ತಂತ್ರದ ನೆರವಿನೊಂದಿಗೆ ಹೊರ ತೆಗೆದು, ಆ ಜಾಗಕ್ಕೆ ತೆಳ್ಳಗಿರುವ ಬಿಳಿಯ ಮಹಿಳೆಯೋರ್ವಳನ್ನು ಇರಿಸುವ ಕೆಲಸವನ್ನು ಜೋನ್ಸ್‌ನ ತಂಡ ಮಾಡಬೇಕಾಗಿ ಬಂತು.
ಅದೇ ರೀತಿಯಲ್ಲಿ, ಲಿಲಿಯನ್ ರಾಂಡಾಲ್ಫ್‌ರ ಮೂಲಧ್ವನಿಯನ್ನು ಹೊಂದಿದ್ದ ಧ್ವನಿಪಥಗಳನ್ನು ಜೂನ್‌ ಫೋರೆಯ ಧ್ವನಿಯೊಂದಿಗೆ ಬದಲಿಸಬೇಕಾಗಿ ಬಂತು. ಆದರೂ ಕೂಡಾ, ವ್ಯಂಗ್ಯಚಿತ್ರ ಮಾಲಿಕೆಗಳ ಸ್ಥಳೀಯ ಪ್ರಸಾರದಲ್ಲಿ ಮತ್ತು ಬೂಮರಾಂಗ್‌ನಲ್ಲಿ ಪ್ರದರ್ಶಿಸಲ್ಪಟ್ಟವುಗಳಲ್ಲಿ, ಇತರ ಕಿರುಚಿತ್ರಗಳಲ್ಲಿ ಕಾಣಿಸಿಕೊಂಡ ಮ್ಯಾಮಿ ಪಾತ್ರವನ್ನು ಮತ್ತೊಮ್ಮೆ ಕಾಣಲು ಸಾಧ್ಯವಿತ್ತು. ತೀರಾ ಇತ್ತೀಚೆಗೆ ನೀಗ್ರೋ ಬುಡಕಟ್ಟಿನ ರೂಢಿಗತ ಧ್ವನಿಗಿಂತ ವಿಭಿನ್ನವಾದ ಹೊಸರೀತಿಯ ಧ್ವನಿಯನ್ನು ಅವಳ ಪಾತ್ರಕ್ಕೆ ಥಿಯಾ ವಿಡೇಲ್ ಒದಗಿಸಿದ್ದರು
ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ ತುಂಬಿಕೊಂಡಿದ್ದ ಮಿತಿಮೀರಿದ ಹಿಂಸೆಯ ಬಹುಪಾಲನ್ನೂ ಕತ್ತರಿಸಿ ತೆಗೆದುಹಾಕಲಾಯಿತು. 1965ರ ಸೆಪ್ಟೆಂಬರ್ 25ರಂದು, ನ ಶನಿವಾರದ ಬೆಳಗಿನ ಕಾರ್ಯಕ್ರಮ ಸೂಚಿಯಲ್ಲಿ ಪ್ರಾರಂಭವಾದ ಟಾಮ್‌ ಅಂಡ್‌ ಜೆರ್ರಿ ಸರಣಿಯು ಎರಡು ವರ್ಷಗಳ ನಂತರ ನ ಭಾನುವಾರದ ಕಾರ್ಯಕ್ರಮ ಸೂಚಿಗಳಲ್ಲೂ ಸ್ಥಾನಗಿಟ್ಟಿಸಿದ್ದೇ ಅಲ್ಲದೇ, 1972ರ ಸೆಪ್ಟೆಂಬರ್ 17ರವರೆಗೂ ಅಲ್ಲಿಯೇ ತನ್ನ ಸ್ಥಾನವನ್ನು ಕಾಯ್ದುಕೊಂಡಿತ್ತು.
ಈ ಸರಣಿಯಲ್ಲಿ ಮತ್ತೆ ಮತ್ತೆ ಕಾಣಿಸಿಕೊಳ್ಳುವ ಇನ್ನೊಂದು ಪಾತ್ರವೆಂದರೆ ಲಿಟ್ಲ್‌ ಕ್ವ್ಯಾಕರ್‌ ಎಂಬ ಮರಿಬಾತುಕೋಳಿ. ಈ ಪಾತ್ರವನ್ನು ಕಾಲಾನಂತರದಲ್ಲಿ ಹಾನ್ನಾ-ಬಾರ್ಬೆರಾರವರ ಪಾತ್ರವಾದ ಯಕ್ಕಿ ಡೂಡ್ಲ್‌ನೊಂದಿಗೆ ಬದಲಾಯಿಸಲಾಯಿತು.
ಲಿಟ್ಲ್ ಕ್ವ್ಯಾಕರ್ , ದಿ ಡಕ್ ಡಾಕ್ಟರ್ , ಜಸ್ಟ್ ಡಕಿ, ಡೌನ್‌ಹಾರ್ಟೆಡ್‌ ಡಕ್ಲಿಂಗ್, ಸೌತ್‌ಬೌಂಡ್ ಡಕ್ಲಿಂಗ್, ದಟ್ಸ್ ಮೈ ಮಮ್ಮಿ, ಹ್ಯಾಪಿ ಗೋ ಡಕಿ ಮತ್ತು ದಿ ವ್ಯಾನಿಷಿಂಗ್ ಡಕ್ ಎಂಬ ಕಂತುಗಳಲ್ಲಿ ಅವನು ಕಾಣಿಸಿಕೊಳ್ಳುತ್ತಾನೆ.
ಟಾಮ್‌ ಮತ್ತು ಜೆರ್ರಿಗೆ ಹೋಲಿಸಿದರೆ ಕ್ವ್ಯಾಕರ್ ತುಂಬಾ ಮಾತಾಡುತ್ತಾನೆ. ಬಹಳಷ್ಟು ಕಂತುಗಳಲ್ಲಿ, ಮಾತನಾಡುವ ಏಕೈಕ ಪಾತ್ರವೆಂದರೆ ಅವನೊಬ್ಬನೇ. ಮರುಕಳಿಸುತ್ತಲೇ ಇರುವ ಕೊನೆಯ ಪಾತ್ರವೆಂದರೆ ಹೆಸರಿಲ್ಲದ ಪುಟ್ಟ ಹಸಿರು ಪ್ರೇತ. ನೋಡಲಿಕ್ಕೆ ಇದು ಟಾಮ್‌ನಂತೆ ಇದ್ದರೂ, ಗಾತ್ರ ಜೆರ್ರಿಯಷ್ಟು ಇರುತ್ತದೆ. ಸ್ಪ್ರಿಂಗ್‌ಟೈಮ್‌ ಫಾರ್ ಥಾಮಸ್, ಸ್ಮಿಟನ್ ಕಿಟನ್ ಮತ್ತು ಸಫರಿಂಗ್ ಕ್ಯಾಟ್ಸ್‌!
ಸ್ಪ್ರಿಂಗ್‌ಟೈಮ್‌ ಫಾರ್ ಥಾಮಸ್ ಮತ್ತು ಸ್ಮಿಟನ್ ಕಿಟನ್ ಕಂತುಗಳಲ್ಲಿ ಹೆಣ್ಣು ಬೆಕ್ಕಿನೊಂದಿಗೆ ಟಾಮ್‌ ಪ್ರೇಮಕ್ಕೆ ಸಿಲುಕಿದಾಗಲೆಲ್ಲಾ ಅವರಿಬ್ಬರನ್ನೂ ಬೇರ್ಪಡಿಸಲು ಪ್ರಯತ್ನಿಸುವಂತೆ ಈ ಪ್ರೇತಾತ್ಮನು ಜೆರ್ರಿಗೆ ಸಲಹೆ ನೀಡುತ್ತಿರುತ್ತಾನೆ. ಸಫರಿಂಗ್ ಕ್ಯಾಟ್ಸ್!
ಕಂತಿನಲ್ಲಿ, ಕೊಡಲಿಯಿಂದ ಜೆರ್ರಿಯ ದೇಹವನ್ನು ಸಿಗಿದುಹಾಕಲು ಟಾಮ್‌ ಮತ್ತು ಮೀಟ್‌ಹೆಡ್‌ ಯೋಜಿಸುತ್ತಿರುವಾಗ, ಅದರ ಬದಲಿಗೆ ಮೀಟ್‌ಹೆಡ್‌ನ ಬುರುಡೆಯನ್ನು ಒಡೆದು, ಜೆರ್ರಿಯನ್ನು ತನ್ನೊಂದಿಗೆ ಇಟ್ಟುಕೊಂಡಿರುವಂತೆ ಅವನು ಟಾಮ್‌ಗೆ ಸಲಹೆ ನೀಡುತ್ತಾನೆ.
ಮ್ಯಾಮಿ ಟೂ ಷೂಸ್‌ ಎಂಬ ರೂಢಿಗತ ಮಾದರಿಯ, ಅಮೆರಿಕಾದ ನೀಗ್ರೋ ಪಂಗಡಕ್ಕೆ ಸೇರಿದ ಮನೆಕೆಲಸದಾಕೆಯೊಂದಿಗೂ ಟಾಮ್‌ ಮೊದಲಿನಿಂದಲೂ ವ್ಯವಹರಿಸಬೇಕಾಗುತ್ತದೆ.ಆರಂಭಿಕ ಕಿರುಚಿತ್ರಗಳಲ್ಲಿ, ಟಾಮ್‌ ಮತ್ತು ಜೆರ್ರಿ ವಾಸಿಸುತ್ತಿರುವ, ಶ್ರೀಮಂತರ ಮನೆಯ ಯೋಗಕ್ಷೇಮವನ್ನು ನೋಡಿಕೊಳ್ಳುತ್ತಿರುವ ಕೆಲಸದಾಕೆಯಂತೆ ಮ್ಯಾಮಿಯನ್ನು ಚಿತ್ರಿಸಲಾಗಿದೆ.
ಕಾಲಾನಂತರದಲ್ಲಿ, ಮ್ಯಾಮಿಯ ಸ್ವಂತ ಮನೆಯೆಂಬಂತೆ ತೋರುವ ನೆಲೆಯಲ್ಲಿ ಟಾಮ್‌ ಅಂಡ್‌ ಜೆರ್ರಿ ಕಿರುಚಿತ್ರಗಳನ್ನು ಆಯೋಜಿಸಲಾಗಿದೆ. ಆಕೆಯ ಮುಖ (1950ರಲ್ಲಿ ಬಂದ ಸಾಟರ್ಡೆ ಈವ್‌ನಿಂಗ್‌ ಪುಸ್‌ ಕಂತಿನಲ್ಲಿ, ಆಕೆಯು ಕ್ಯಾಮೆರಾದ ಕಡೆಗೆ ಓಡಿಬರುವಾಗ ಮುಖವು ತುಂಬಾ ಸಂಕ್ಷಿಪ್ತವಾಗಿ ಕಾಣಿಸುವುದನ್ನು ಬಿಟ್ಟರೆ) ಎಂದಿಗೂ ಕಾಣಿಸುವುದಿಲ್ಲ ಮತ್ತು ಬೆಕ್ಕು ಏನಾದರೂ ಚೇಷ್ಟೆಗಳನ್ನು ಮಾಡಿದಾಗ, ಅವನನ್ನು ಪೊರಕೆಯಿಂದ ಆಕೆ ಬಡಿಯುತ್ತಾಳೆ.
ಮ್ಯಾಮಿಯು ಇಲ್ಲದಿದ್ದಾಗ, ಇತರ ಮಾನವ ಪಾತ್ರಧಾರಿಗಳು ಕೆಲವೊಮ್ಮೆ ಕಾಣಿಸಿಕೊಂಡರೂ, ಕುತ್ತಿಗೆಯಿಂದ ಕೆಳಗಿನ ಭಾಗವನ್ನಷ್ಟೇ ಸಾಮಾನ್ಯವಾಗಿ ತೋರಿಸಲಾಗುತ್ತದೆ. 1952ರಲ್ಲಿ ಬಂದ ಪುಷ್-ಬಟನ್ ಕಿಟ್ಟಿ ಎಂಬ ಕಂತಿನವರೆಗೂ ಮ್ಯಾಮಿ ಪಾತ್ರವು ಅನೇಕ ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ ಕಾಣಿಸಿಕೊಳ್ಳುತ್ತಿತ್ತು. ನಂತರ ಬಂದ ವ್ಯಂಗ್ಯಚಿತ್ರ ಮಾಲಿಕೆಗಳು ಈ ಪಾತ್ರದ ಬದಲಿಗೆ 1950ರ ದಶಕದ ಶ್ರೀಮಂತ-ಶೈಲಿಯ ದಂಪತಿಗಳ ಮನೆಯಲ್ಲಿ ಟಾಮ್‌ ಮತ್ತು ಜೆರ್ರಿ ಜೋಡಿಯು ವಾಸಿಸುತ್ತಿರುವಂತೆ ತೋರಿಸಿ ದವು. ಕೆಲವೇ ಸಮಯದಲ್ಲಿ, ಸರಣಿಯಲ್ಲಿನ ಎಲ್ಲಾ ಮಾನವ ಪಾತ್ರಧಾರಿಗಳ ಮುಖವನ್ನೂ ತೋರಿಸುವುದು ರೂಢಿಯಾಯಿತು.
ಜೆರ್ರಿಯನ್ನು ಹಿಡಿಯುವ ತನ್ನ ಪ್ರಯತ್ನಗಳಲ್ಲಿ ಬುಚ್‌ ಮತ್ತು ಸ್ಪೈಕ್‌ ಎಂಬ ಪ್ರಾಣಿಗಳೊಡನೆ ಟಾಮ್‌ ವ್ಯವಹರಿಸಬೇಕಾಗುತ್ತದೆ. ಬುಚ್‌ ಎಂಬುದು ಕಾಲೆಳೆದುಕೊಂಡು ನಡೆಯುವ, ಒಬ್ಬ ಕರಿಯ ಸಹವರ್ತಿ ಬೆಕ್ಕಾಗಿದ್ದು ಜೆರ್ರಿಯನ್ನು ಹಿಡಿದು ತಿನ್ನಲು ಅವನು ಬಯಸು ತ್ತಿರುತ್ತಾನೆ. ಅದೇ ರೀತಿಯಲ್ಲಿ ಸ್ಪೈಕ್‌ ಎಂಬುದು ಒಬ್ಬ ಕೋಪಿಷ್ಟ, ದುಷ್ಟ, ರಕ್ಷಕ ಗೂಳಿನಾಯಿಯಾಗಿದ್ದು, ಜೆರ್ರಿಯನ್ನು ಹಿಡಿಯುವ ಪ್ರಯತ್ನದಲ್ಲಿರುವ ಟಾಮ್‌ ತನ್ನ ಮಗನಾದ ಟೈಕ್‌ನಿಗೆ ಕಿರುಕುಳ ಕೊಡುತ್ತಿರುವುದಕ್ಕಾಗಿ ಟಾಮ್‌ನ ಮೇಲೆ ಆಕ್ರಮಣ ಮಾಡಲು ಪ್ರಯತ್ನಿಸುತ್ತಾನೆ.
ಹಾಸ್ಯ ಕಲಾವಿದ ಜಿಮ್ಮಿ ಡ್ಯುರಾಂಟೆಯ ಮಾದರಿಯ ಒಂದು ಧ್ವನಿ ಹಾಗೂ ಅಭಿವ್ಯಕ್ತಿಯನ್ನು ಬಳಸಿಕೊಂಡು ಸ್ಪೈಕ್‌ ಆಗಾಗ ಮಾತನಾಡಿದ್ದಾನೆ . ಸ್ಪೈಕ್‌ನ ಮೇಲಂಗಿಯ ಬಣ್ಣವು ಬೂದು ಮತ್ತು ಕೆನೆ ನಸುಗೆಂಪು ಬಣ್ಣದ ನಡುವೆ ಹಲವು ವರ್ಷಗಳಿಂದ ಆಗಾಗ ಮಾರ್ಪಾಡಿಗೆ ಒಳಗಾಗುತ್ತಲೇ ಬಂದಿದೆ. 1940ರ ದಶಕದ ಅಂತ್ಯದಲ್ಲಿ ಸ್ಪೈಕ್‌ನ ಮಗ ಟೈಕ್‌ನ ಪಾತ್ರವನ್ನು ಸೇರಿಸಿದ್ದರಿಂದಾಗಿ, ಸ್ಪೈಕ್‌ನ ಪಾತ್ರವು ಕೊಂಚ ಮೃದುವಾಗಿರುವುದಲ್ಲದೇ, ಸ್ಪೈಕ್‌ ಅಂಡ್‌ ಟೈಕ್‌ ಎಂಬ ಕಿರು-ಅವಧಿಯ, ನಾಟಕೀಯ ಉಪ-ವ್ಯಂಗ್ಯಚಿತ್ರ ಮಾಲಿಕೆಯ ಸರಣಿಗಳು ಹೊರಬರಲು ಸಾಧ್ಯವಾಯಿತು.